Beverly Hills is ’n onafhanklike welvarende voorstad van Los Angeles, Kalifornië, waar baie beroemde rolprentsterre woon. Volgens algemene reg is dit 'n stad en munisipaliteit in die distrik Los Angeles County van die Amerikaanse deelstaat Kalifornië. Sy stadsgebied word volledig omsluit deur die buurstede Los Angeles en West Hollywood (wat self ook byna volledig deur Los Angeles omsluit word). Die gebied het oorspronklik deel uitgemaak van 'n Spaanse plaas en is vir die verbouing van limabone aangewend. In 1914 is Beverly Hills deur 'n groep beleggers geïnkorporeer wat op soek na 'n oliebron was, maar in plaas daarvan op water afgekom en besluit het om die plek as 'n nedersetting te ontwikkel. In 2015 het Beverly Hills, waarna ook dikwels as "90210" verwys word (na aanleiding van een van sy hoofsaaklike poskodes), 'n bevolking van 34 870 gehad. Die stad, wat as een van die welvarendstes in die Verenigde State beskou word, staan onder meer bekend vir sy Rodeo Drive-winkeldistrik en die Beverly Hills-olieveld, een van min wat temidde van 'n stadsgebied geleë is en steeds ontgin word.


Bram Fischer Internasionale Lughawe (IATA: BFN, ICAO: FABL) is 'n lughawe in Bloemfontein, Suid-Afrika. Dit is na die kommunis Bram Fischer genoem. Die lughawe het in vroeëre jare (tot 1995) as die JBM Hertzog-lughawe en daarna as die Bloemfontein Internasionale Lughawe bekend gestaan. Pres. Jacob Zuma het die naamsverandering op Donderdag, 13 Desember 2012 aangekondig en dit as " 'n stap in die rigting van nasiebou wat 'n gedeelde erfenis en toekoms uitstraal" beskryf. Die aanloopbaan word met Lugmagbasis Bloemspruit gedeel. Die terminaalgebou is geleë by: 29°05′45″S 26°17′53″O / 29.09583°S 26.29806°O / -29.09583; 26.29806 Bram Fischer Lughawe: Totale aantal lugbewegings in 2017 World Aero Data Bloem se lughawe kry nuwe naam[dooie skakel], PRAAG, 14 Desember 2012


’n Vitamien is ’n organiese verbinding en ’n noodsaaklike voedingstof wat ’n organisme in beperkte hoeveelhede nodig het. ’n Organies-chemiese verbinding (of ’n verwante groep verbindings) word ’n vitamien genoem wanneer die organisme self nie die verbinding in genoegsame hoeveelhede kan vervaardig nie en dit deur sy dieet moet inneem. Die term "vitamien" hang af van die omstandighede van die spesifieke organisme. Askorbiensuur, ’n vorm van vitamien C, is byvoorbeeld ’n vitamien vir mense, maar nie vir die meeste ander soorte diere nie. Vitamien D is noodsaaklik vir mense wie se vel nie genoeg aan die son blootgestel word nie, want ultravioletlig help met sintese in die vel se selle. Vitamienaanvullings is belangrik vir die behandeling van sekere gesondheidsprobleme, maar daar is min bewyse van die voordele daarvan vir andersins gesonde mense. Die term "vitamien" sluit gewoonlik nie ander essensiële voedingstowwe soos minerale, essensiële vetsure en essensiële aminosure in nie. Op die oomblik word 13 vitamiene algemeen erken. Hulle word volgens biologiese en chemiese aktiwiteit geklassifiseer en nie volgens struktuur nie.


Guru Nanak Dev (Poenjabi: ਗੁਰੂ ਨਾਨਕ ਦੇਵ, Hindi: गुरु नानक, Guru Nānak) was die stigter van die Sikhisme en is op 15 April 1469 naby Lahore, Pakistan, gebore. Hy het die Adi Granth en ander Heilige Skrifte geopenbaar. Hy versmelt Islamiese met Boeddhistiese en Hindoeïstiese-dogmas. Hy sterf op 22 September 1539 in Kartarpur, Pakistan. Hierdie artikel is ’n saadjie. Voel vry om Wikipedia te help deur dit uit te brei.


Patrick Malahide (gebore 24 Maart 1945) is 'n Engelse akteur en skrywer. Hy is bekend vir sy rolle in die televisiereekse Minder (1979) en Game of Thrones (2011). 1991: December Bride 1995: Two Deaths 1997: The Beautician and the Beast 2008: Brideshead Revisited 1978: The Standard 1979: Minder 1981: Dear Enemy 1981: Theatre Box 1985: The Pickwick Papers 1988: The Franchise Affair 1988: News at Twelve 1990: Alleyn Mysteries 1991: Children of the North 2005: Drama Connections 2011: Game of Thrones 2012: Hunted 1983: Video Stars 1987: Our Geoff 1991: Smack and Thistle 1995: Kidnapped 1996: The Writing on the Wall 1998: Lost at Sea: The Search for Longitude 2003: In Search of the Brontës 2005: Friends & Crocodiles 2008: The 39 Steps 2000: If Looks Could Kill: The Power of Behaviour Patrick Malahide in die Internet-rolprentdatabasis


Rustenburg is 'n stad teen die voet van die Magaliesberge in die Noordwesprovinsie van Suid-Afrika, 112 kilometer noordwes van Johannesburg, met 'n bevolking van sowat 105 000. Dit is een van die snels groeiende dorpe in die land wat ook bekend staan vir sy aangename klimaat. Naby die dorp lê die twee grootste platinummyne en ook die grootste platinum-raffinadery, Precious Metal Refiners (PMR), ter wêreld. PMR lewer sowat sewentig persent van die wêreld se platinumproduksie. Die N4 nasionale pad gaan as 'n snelweg verby die stad. Die plaaslike landbou spits hom op sitrusvrugte, tabak, grondboontjies, sonneblomsaad, mielies, koring en veeteelt toe. Rustenburg met sy Royal Bafokeng-stadion (40 000 sitplekke) was een van die gasheerstede van die FIFA Sokker-Wêreldbekertoernooi in 2010. Die vakansieoord Rustenburgkloof met rondawels, 'n kampeerplek en geriewe vir woonwaens lê sowat sewe kilometer van Rustenburg af. Net noord van Rustenburg is die Pilanesberg Nasionale Park en die bekende Sun City geleë, albei word deur die Pilanesberg Internasionale Lughawe bedien. Rustenburg is in 1850 as 'n administratiewe sentrum vir die omliggende landelike gebied gestig. Volgens ds.


Voorst is 'n nedersetting in die munisipaliteit Oude IJsselstreek in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Sinderen is ’n dorp in die munisipaliteit Oude IJsselstreek in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Aspalathus desertorum is 'n plant wat hoort tot die genus Aspalathus. Die spesie is inheems aan die Wes-Kaap en vorm deel van die fynbos. Dit kom in die Gydopas en Karoopoort voor. Daar is agt subpopulasies bekend en sommige subpopulasies se habitat is omgeskakel na vrugte boorde. Die bedreiging bestaan steeds. SANBI Redlist Plants of the World Online


Bulbine flexicaulis is 'n plant wat inheems aan die Oos-Kaap is en kom by die Swartkopsrivier naby Port Elizabeth voor. REDLIST Sanbi Plants of the World Online


Die Vlag van die Oranje-Vrystaat is amptelik van 1857 tot 1902 gebruik. Dit is vervang deur die vlag van die Oranjerivierkolonie. Toe die Oranje-Vrystaat in Februarie 1854 'n onafhanklike republiek geword het, het die regering 'n rooi, wit en blou vlag gehys. Besonderhede van die presiese ontwerp is nie opspoorbaar nie, maar dit was vermoedelik soortgelyk aan die hedendaagse vlag van Nederland. Dit was klaarblyklik bedoel as 'n tydelike vlag, aangesien die eerste Staatspresident, Josias Philip Hoffman, koning Willem III van Nederland (regeer 1849–1890) gevra het om die nuwe staat wat die Nederlandse koninklike familie se naam dra, van 'n vlag en wapen te voorsien. Die koning het gemoedelik ingestem. ’n Vlag en wapen is deur die Hoge Raad van Adel in Nederland ontwerp. Dit is 'n jaar later, op 23 Februarie 1857, die derde herdenking van die republiek, amptelik in gebruik geneem, en is gebruik totdat die republiek op 31 Mei 1902 tot 'n einde gekom het. Die vlag is later in die ontwerp van die nasionale vlag van Suid-Afrika (van 1928 tot 1994) opgeneem en ook deur die Anglo-Boereoorlogmuseum en die Voortrekkermonument gebruik.


Aspalathus albens is 'n plant wat hoort tot die genus Aspalathus. Die spesie is inheems aan die Noord-Kaap en die Wes-Kaap en vorm deel van die fynbos. Dit kom van die suidelike Namakwaland tot in die Kaapse Skiereiland voor. Dit het 'n voorkomsgebied van 26 921 km² en daar is twintig subpopulasies oor. Die plant het habitat verloor en is plaaslik uitgestorwe op die Kaapse Vlakte. Stedelike ontwikkeling is 'n bedreiging by Mamre en Atlantis terwyl gewasverbouing 'n bedreiging is tussen Hopefield en Darling. Indringerplante is ook 'n bedreiging tussen Hopefield en Melkbosstrand. Veldbrand voorkoming is ook 'n bedreiging vir die plant, dit benodig vuur om voort te plant. SANBI Redlist Plants of the World Online


Die berg Tambora, of Tomboro, is 'n aktiewe stratovulkaan op die Klein-Soenda-eilande, Indonesië. Dit is gevorm deur die aktiewe subduksiesone onder hom. Voor sy uitbarsting in 1815 was dit meer as 4 300 m hoog, wat dit een van die hoogste pieke in die Indonesiese argipel gemaak het. Tambora se uitbarsting in 1815 was die grootste in die aangetekende geskiedenis en van die Holoseen (die afgelope 11 700 jaar). Die magmakamer onder Tambora is deur vorige uitbarstings gedreineer en die berg was eeue lank rustend terwyl dit hervul is. Vulkaniese aktiwiteit het in 1815 'n hoogtepunt bereik, wat gelei het tot 'n ontploffende uitbarsting. Die ontploffing is gehoor op die eiland Soematra, meer as 2 000 km van daar. Swaar vulkaanas het geval op plekke soos Borneo, Sulawesi en Java, en die berg se maksimum hoogte is verlaag van sowat 4 300 m tot 2 850 m. Hoewel ramings wissel, was die sterftesyfer minstens 71 000. Die uitbarsting het in die volgende jare wêreldwyd tot klimaatsafwykings gelei, terwyl 1816 bekend geraak het as "die jaar sonder 'n somer" vanwee die impak op die weer van Noord-Amerika en Europa.


Bartholina (Spinnekop orgidee) is 'n blomplant en geofiet genus wat tot die familie Orchidaceae hoort en is na die Deense wetenskaplike Thomas Bartholin vernoem. Die genus is inheems aan die winterreënval gebied in Suid-Afrika en is deel van die fynbos. Daar is twee spesies wat tot die genus behoort: Bartholina burmanniana (L.) Ker Gawl. Bartholina etheliae Bolus


Bristol (Wallies: Bryste) is 'n stad en internasionale hawe in die suidweste van Engeland (in die Verenigde Koninkryk). Dit is 'n nywerheidstad naby die Walliese grens met 'n bevolking wat in 2017 op 459 300 beraam is. Die stad se historiese handelsbetrekkinge met ander wêrelddele word onder meer weerspieël in die feit dat Bristol sy naam aan altesaam 29 plekke in die Verenigde State van Amerika, twee plekke in Kanada en een elk in Jamaika, Peru en Costa Rica verleen het. Bristol is in die 10de eeu as 'n nedersetting en klein seehawe in die uiterste weste van die Angel-Saksiese magsgebied gestig. Terwyl handelsbande aanvanklik veral met Ierland geknoop is, het Bristol se seehawe, wat in die gebied van die huidige Harbourside geleë was, in die volgende twee eeue steeds verder in belangrikheid toegeneem. In die Middeleeue was Bristol reeds die tweede grootste stad in Engeland ná Londen. Handelsbande is tot in die 17de eeu na die Kanariese Eilande, Noord- en Suid-Amerika, Afrika en Wes-Indië uitgebrei.


São Luís is die hoofstad van die Brasiliaanse deelstaat Maranhão en die terminus van die spoorlyn Estrada de Ferro Carajás wat die ertsmyne in die gebied rondom Carajás met die kus verbind. Die stad is in die ooste van die eiland Ilha de São Luis in die São Marcos-baai geleë - in 'n kusgebied waar die getyeverskil sowat sewe meter is sodat uitgestrekte sandgebiede deur die laaggety blootgelê word. São Luís het sy oorsprong in 'n Franse fort wat 1612 opgerig is en ter ere van koning Lodewyk XIII Saint-Louis genoem is - in 'n tydperk toe Portugal nog min in die noordooste van Brasilië belanggestel het. Frankryk het vervolgens aanspraak gemaak op hierdie gebied, die plaaslike Tupinambi-Indiane van hul grond ontneem en hulle genoodsaak om die eed van trou aan die Franse koning af te lê. Maar net drie jaar later is die nedersetting deur die Portugese ingeneem - die Nederlandse heerskappy tussen 1641 en 1643 was net 'n kortstondige tussenspel voordat Portugal in 1664 in beheer oor die hele Brasilië was.


Kaptein (later admiraal) Arthur Phillip (11 Oktober 1738 – 31 Augustus 1814) was die eerste goewerneur van Nieu-Suid-Wallis en stigter van die nedersetting wat tans Sydney heet. Na sy wedervaringe ter see, insluitende die bevel oor 'n skip wat deur gevangenes in 'n storm gered is, word Phillip as die goewerneur van die voorgestelde Britse strafkolonie van Nieu-Suid-Wallis aangewys. Hy vertrek met die Eerste Vloot van Engeland na Australië en kies in Februarie 1788 Port Jackson (tans Sydney-hawe) as sy basis. Hy het besef dat Nieu-Suid-Wallis vinnig 'n siviele administrasie en 'n stelsel vir die bevryding van gevangenes sou benodig. Ongeag, is sy voorstel om vakmanne saam te neem afgekeur. Hy het enorme probleme met arbeid, dissipline en voorraad in die gesig gestaar. Sy vriendelike houding teenoor die inboorlinge is ook deeglik beproef nadat hulle sy jagter vermoor het. Die koms van die Tweede en Derde Vloot het hernuwe druk op skaars plaaslike hulpbronne geplaas. Teen Desember 1792, toe hy huiswaarts keer, was die kolonie reeds op dreef met amptelike land-toekennings, sistematiese boerdery en water-toevoer.


Waiting for Godot Waiting for Godot is 'n toneelstuk deur Samuel Beckett, waarin twee karakters, Vladimir en Estragon, wag vir die aankoms van iemand met die naam Godot wat nooit kom nie, en terwyl hulle wag, hou hulle 'n verskeidenheid gesprekke en ontmoet drie ander karakters. Waiting for Godot is Beckett se vertaling van sy eie oorspronklike Franse toneelstuk, En attendant Godot. Die oorspronklike Franse teks is saamgestel tussen 9 Oktober 1948 en 29 Januarie 1949. Die première het plaasgevind op 5 Januarie 1953 in die Theâtre de Babylone, in Parys. Die Engelse weergawe is vir die eerste keer in 1955 in Londen aangebied. In 'n meningspeiling wat in 1990 deur die Royal National Theatre uitgevoer is, is dit die "belangrikste Engels speelstuk van die 20ste eeu" genoem. https://www.nytimes.com/2013/11/12/theater/the-right-way-to-say-godot.html Ackerley and Gontarski 2006, p. 172. Berlin, N., "Traffic of our stage: Why Waiting for Godot?" in The Massachusetts Review, 1999 Sjabloon:IBDB show Waiting for Godot (1977) (TV) op IMDb Waiting for Godot (2001) op IMDb Teks van die toneelstuk (Akte I) Teks van die toneelstuk (Akte II) Akte I, deel 1 Akte I, deel 2, van 'n Canadian Broadcasting Corporation produksie.


Die proses van die dekolonisasie van Afrika, wat na die Tweede Wêreldoorlog begin het, is deur verskeie faktore veroorsaak. Die belangrikste hiervan was die verdwyning van imperialisme in Europa en die groei van nasionalisme in die kolonies. In Afrika is dekolonisasie voorafgegaan deur gebeure in Asië en die Arabiese wêreld. Die Suez-krisis van 1956 het die twee leidende koloniale moondhede, Brittanje en Frankryk, onherroeplik op die weg van dekolonisasie geplaas. In die daaropvolgende dekade het die meeste van hul kolonies in Afrika onafhanklikheid verkry. Dekolonisasie het verreikende gevolge op internasionale gebied gehad. Die vinnig groei van Europa in die loop van die 19e eeu as gevolg van die Nywerheidsomwenteling het daartoe gelei dat dele van Asië en feitlik die hele Afrika deur Europese moondhede gekoloniseer en ingespan is om in Europa se ekonomiese behoeftes te voorsien. Talle verstrengelde faktore het die proses van kolonisasie teen die einde van die 19e eeu versnel. Die belangrikste faktor was Europa se steeds groeiende behoefte aan grondstowwe vir nuwe fabrieke. Industrialisasie het soveel kapitaal opgelewer dat dit lonend geword het om op groot skaal in die produksie van grondstowwe te belê. Die nuwe rykdom het terselfdertyd die instandhouding van 'n koloniale ryk vergemaklik.


Dodder is ’n parasitiese slingerplant, Cuscuta, wat ander plante as gasheer gebruik. Dit staan ook bekend as warkruid of monniksbaard. Dit staan in Engels bekend as hellweed, devil's gut, beggarweed, strangle tare, scaldweed of dodder. Dodder het geen chlorofil nie en kan nie sy eie voedsel deur fotosintese maak nie. Dit groei op ander plante, en gebruik hul voedingstowwe, wat lei tot die verswakking van die gasheerplant. Landboukundiges beskou dodder as 'n verwoestende onkruid en probeer om dit uit te roei. Cuscuta americana Cuscuta applanata Cuscuta approximata Cuscuta attenuata Cuscuta australis Cuscuta boldinghii Cuscuta brachycalyx Cuscuta californica Cuscuta campestris Cuscuta cassytoides Cuscuta ceanothi Cuscuta cephalanthi Cuscuta chinensis Cuscuta compacta Cuscuta coryli Cuscuta corylii Cuscuta cuspidata Cuscuta decipiens Cuscuta dentatasquamata Cuscuta denticulata Cuscuta epilinum Cuscuta epithymum Cuscuta erosa Cuscuta europaea Cuscuta exaltata Cuscuta fasciculata Cuscuta gigantea Cuscuta globulosa Cuscuta glomerata Cuscuta gronovii Cuscuta harperi Cuscuta howelliana Cuscuta indecora Cuscuta indesora Cuscuta japonica Cuscuta jepsoni Cuscuta leptantha Cuscuta lupuliformis Cuscuta macrolepis Cuscuta megalocarpa Cuscuta monogyna Cuscuta mitriformis Cuscuta obtusiflora Cuscuta odontolepis Cuscuta pacifica Cuscuta pentagona Cuscuta plattensis Cuscuta polygonorum Cuscuta potosina Cuscuta reflexa Cuscuta rostrata Cuscuta runyonii Cuscuta salina Cuscuta sandwichiana Cuscuta squamata Cuscuta suaveolens Cuscuta suksdorfii Cuscuta tuberculata Cuscuta umbellata Cuscuta vivipara Cuscuta warneri "Landbouweekblad: Lusernsaad – Dodder-besoedeling laat gevaarligte flikker".


Simone de Beauvoir (9 Januarie 1908 – 14 April 1986) was 'n Franse skrywer, filosoof en feminis. Die omvang van haar werk is divers; sy was 'n romanskrywer, politieke teoretikus, essayis, asook 'n biograaf en outobiograaf. Sy is veral bekend vir haar werk, Le Deuxième Sexe (Die tweede geslag, 1949), waarin sy 'n gedetailleerde analise van die onderdrukking van die vrou gedoen het. Die eksistensiële dilemma is die sentrale tema van vele van haar werke, maar haar perspektief strek van die outobiografiese tot die historiese. Simone Lucie-Ernestine-Marie-Bertrand de Beauvoir is gebore op 9 Januarie 1908 in Parys, die dogter van Georges Bertrand en Françoise (Brasseur) de Beauvoir, die oudste van twee dogters van 'n tipiese Paryse 'petite bourgeoisie' familie. Sy beskryf haarself in die eerste volume van haar outobiografie Mémoires d'une jeune fille rangée (Memoires van 'n pligsgetroue dogter), as 'n konvensionele dogter wat die patriargale waardes van haar familie, godsdiens en land onderskryf het. Van die begin was sy gekonfronteer met die teenstrydige invloede van haar agnostikus pa en haar vroom Katolieke ma.


Dingane kaSenzangakhona (ca. 1795–1840) of Dingaan was 'n bekende Zoeloekoning wat 'n prominente rol gespeel het in die Slag van Bloedrivier en die moord op Piet Retief. Dingaan (soms geskryf as Dingane) was 'n seun van die stamhoof Senzangakhona, koning van die Zoeloes. Hy was tweede in lyn om sy vader op te volg as koning, naas sy halfbroer Shaka. Shaka het egter besef dat sy vader nooit sou instem tot hom as troonopvolger nie (hy was 'n buite-egtelike kind), en sluit toe eerder by die weermag aan. Sy vader was bly oor hierdie besluit en benoem Dingaan tot troonopvolger. Shaka het egter ontluik as 'n skitterende krygsheer en hy het daarin geslaag om groot dele van die naburige lande en stamme te win vir die Zoeloekoninkryk. Na Senzangakhona se dood neem Shaka met geweld die troon oor. Shaka se brutaliteit na sy ma, Nandi, so dood, lei egter daartoe dat Shaka vermoor word deur sy halfbroers Dingaan en Mhlangane, asook Shaka se adviseur Mbopa. Na Shaka se dood, neem Dingaan die troon oor.


С (kleinletter: с) is ’n letter van die Cyrilliese alfabet en moenie met die letter C in die Latynse alfabet verwar word nie. Dit word uitgespreek as /s/. In die ou Cyrilliese alfabet was die letter se naam slowo (слово) en het dit ’n syferwaarde van 200 gehad.


Die UEFA Europa League is die tweede Europese bekertoernooi vir sokkerklubs ná die Champions League. Die toernooi word deur UEFA georganiseer. In 1999 is die toernooi met die Bekerwenner-beker saamgesmelt. Tot 2009 het die toernooi UEFA-beker geheet, maar nadat die toernooi met die Intertoto-beker saamgesmelt het, is die naam verander. Die huidige kampioen is Villarreal CF. In 2021 het hulle die beker (vir die eerste keer) ingepalm deur in die eindstryd Manchester United met 11–10 wns te klop. (en) Amptelike webwerf


Machgielis (Max) Euwe (Amsterdam, 20 Mei 1901 – Amsterdam, 26 November 1981) was 'n Nederlandse skaakspeler en wiskundeonderwyser. Hy was wêreldkampioen van 1935 tot 1937. Van ongeveer 1920 tot in die jare vyftig was hy die sterkste Nederlandse skaakspeler. Max Euwe het homself besonder verdienstelik gemaak vir die skaaksport en was president van FIDE tydens die wedstryd tussen Spassky en Fischer. Tewens, hy was 'n bekende skaakskrywer: hy skryf talle teksboeke, waaronder die internasionaal bekende Teorie van Schaakopeningen en die Losbladige schaakberichten. Hy word geroem om sy toepassing van wiskundige insigte en logika in skaak. Hy het daarin geslaag om staande te bly in komplekse stellings waarin hy die beste taktiek akkuraat kon uitlê. Euwe word deur sommige gesien as die swakste wêreldkampioen, omdat hy die wedstryd om die Wêreldbeker teen Aleksandr Aljechin net-net gewen met 'n halwe punt verskil en 2 jaar later die titel verloor het na 'n groot nederlaag, en in die toernooi van 1948 laaste geëindig het. Ander, soos Hans Ree,Cecil Purdy en Reuben Fine is van mening dat Euwe ernstig onderskat word.


Julee Cerda (gebore 29 Januarie 1978) is 'n Amerikaanse aktrise. Sy is bekend vir haar rolle in die rolprente The Disappearance of Eleanor Rigby: Them (2014), The Intern (2015), en Passengers (2016), en in die televisiereeks Iron Fist (2017). 2014: The Disappearance of Eleanor Rigby: Them 2015: The Intern 2016: Passengers 2017: Laying Low 2018: You're Not Alone 2017: Iron Fist Julee Cerda in die Internet-rolprentdatabasis


’n Kapersbrief (Engels: letter of marque and reprisal; Frans: lettre de marque, lettre de course) was ’n regeringslisensie in die tydperk van seilbootvaart wat aan ’n privaat persoon, bekend as ’n kaapvaarder of corsaire, toestemming gegee het om die skepe van ’n land wat met die land van uitreiking in ’n oorlog betrokke was, aan te val en daarop beslag te lê. Daarna kon hulle in ’n hof aansoek doen dat die eienaarskap van die buit aan hulle oorgedra word. Die brief het aan kaapvaarders ook die reg geee om internasionale grense oor te steek om wraak te neem vir ’n aanval of besering. Soms is die bote wat gebruik kon word, in die kapersbrief gespesifiseer. Kaapvaart was van die laat Middeleeue tot die 19de eeu gewild onder Europeërs, en om ander skepe met ’n kapersbrief aan te val, is beskou as ’n eerbare beroep wat patriotisme en wins gekombineer het. Dit was in teenstelling met aanvalle op lukrake skepe, wat ongelisensieerd was en as seerowery bekend was; seerowery is feitlik algemeen afgekeur.


Charles Michael Davis (gebore 1 Desember 1984) is 'n Amerikaanse akteur, vervaardiger, en regisseur. Hy is bekend vir sy rolle in die televisiereekse Grey's Anatomy (2005), The Game (2006), The Vampire Diaries (2009), en The Originals (2013). 2018: No Sleep 'Til Christmas 2005: Grey's Anatomy 2006: The Game 2009: The Vampire Diaries 2013: The Originals 2008: The Big Match 2015: Ur in Analysis 2012: Mi Ricordo Charles Michael Davis in die Internet-rolprentdatabasis Charles Michael Davis op Twitter


Haley Joel Osment (gebore 10 April 1988) is 'n Amerikaanse akteur en vervaardiger. Hy is bekend vir sy rolle in die rolprente Forrest Gump (1994), The Sixth Sense (1999), Pay It Forward (2000), en A.I. Artificial Intelligence (2001). 1994: Forrest Gump 1996: Bogus 1999: The Sixth Sense 2000: Pay It Forward 2000: I'll Remember April 2001: A.I. Artificial Intelligence 2001: Edges of the Lord 2002: The Country Bears 2003: The Jungle Book 2 2003: Secondhand Lions 2007: Home of the Giants 2012: The Misadventures of the Dunderheads 2014: Sex Ed 2014: Tusk 2016: Almost Friends 2017: Izzy Gets the Fuck Across Town 2017: CarGo 2019: Long Lonesome Highway: The Story of Michael Parks 2019: The Devil Has a Name 2019: The Road to Kingdom Hearts III Extremely Wicked, Shockingly Evil and Vile Jay Berger Wants to Be Your Friend Judy Small 1994: Thunder Alley 1995: The Jeff Foxworthy Show 2014: The Spoils of Babylon 2018: James Corden's Next James Corden 1995: Kevin's Kitchen 1997: Last Stand at Saber River 1998: The Lake 1998: Cab to Canada 2000: Heroes for the Planet Featuring Special Guest Charlotte Church 2000: Spot's Musical Adventures 2000: The Sixth Sense: The Actors 2002: Acting A.I.: A Portrait of David 2002: Acting A.I.: A Portrait of Gigolo Joe 2002: AI/FX 2002: A.I.: From Drawings to Sets 2002: Animating 'A.I.' 2002: Dressing 'A.I.' 2002: The Music of 'A.I.' 2002: The Robots of 'AI' 2002: The Sound of 'A.I.' 2002: 'The Sixth Sense': Reflections from the Set 2004: Haley Joel Osment: An Actor Comes of Age 2014: The Liarist 2015: Jonwayne: Minerals and Gems Haley Joel Osment in die Internet-rolprentdatabasis


'n Spieël is 'n voorwerp wat lig weerkaats op so 'n manier dat, vir lig in 'n sekere golflengte, die weerspieëlde lig bewaar baie of die meeste van die gedetailleerde fisiese eienskappe van die oorspronklike lig. Dit is spekulêre refleksie genoem. Dit verskil van ander lig weerkaatsende voorwerpe wat nie veel van die oorspronklike golfsein behou nie, behalwe kleur en diffuse weerspieëlde lig, soos platwit verf. Die bekendste soort spieël is die platspieël met 'n plat oppervlak. Geboë spieëls word ook gebruik om vergrote of verkleinde beelde te produseer. Dit word ook gebruik om lig te fokus, of om die weerspieëlde beeld te verdraai. Le miroir: révélations, science-fiction et fallacies. Essai sur une légende scientifique, Jurgis Baltrušaitis, Paris, 1978. ISBN 2020049856. Mirror, Mirror: A History of the Human Love Affair with Reflection, Mark Pendergrast. Basic Books (2003). ISBN 0-465-05471-4. On reflection, Jonathan Miller, National Gallery Publications Limited (1998). ISBN 0-300-07713-0. The Mirror: A History, Sabine Melchior-Bonnet, Routledge, 2001, ISBN 0-415-92448-0 Lo specchio, la strega e il quadrante.


'n Trui is 'n gebreide kledingstuk, wat tradisioneel van wol of katoen gemaak word. Dit het moue en word oor die kop aangetrek, omdat dit nie oop is aan die voorkant nie, in teenstelling met 'n sweetpaktop of 'n cardigan. Dit is gewoonlik noupassend en masjiengebrei in teenstelling met 'n "Guernsey" wat meer dikwels handgebrei is met dikker gare. Jersey, in die Kanaaleilande, was bekend vir sy breihandel in die Middeleeue, en as gevolg van dié oorspronklike roem, is die naam jersey/trui nog steeds van toepassing op verskeie vorms van gebreide materiaal, hetsy rond of plat. Die tradisionele trui, en tradisionele Guernsey, was donkerblou gekleur, met behulp van 'n kleurstof wat nie benodig het dat die wol van sy natuurlike olie gestroop word nie, dus was hierdie truie verbasend waterdig. Die wol wat vir die maak van Guernseys gebruik word, word dikwels deur olie getrek om dit dubbeld waterbestand te maak. Alternatiewelik, is 'n trui wat tydens sportdeelname gedra word, eintlik 'n soort hemp wat deur elke lid van 'n span gedra word.


Play media Die Katsedam is in die hooglande van Lesotho in die Malutiberge en vorm deel van die Lesotho-Hoogland-waterprojek. Die dam is in die Malibamatsorivier en in 1996 voltooi. Die damwal is 'n dubbele geboë beton-boogdam. Die kruin is 710 m lank en die wal bevat 2,3 miljoen m3 beton. Die wal is 60 m dik onder by sy basis. Die opvanggebied van die dam is 1867 km2. Dit is die hoogste dam (bokant seevlak) in Afrika. Die wal is 185 m hoog en die oorloop bestaan uit 10 hekke, elk 16 m wyd en 17 m hoog. Die afloopwater word opgebreek en val in 'n spesiaalgeboude plonsdam van 32 m hoog. Die reservoir wat deur die dam gevorm word, is nou en baie diep met 'n oppervlakte van slegs 35.8 km2. Die klein oppervlakte en lae verdampingsvlak by die dam verseker dat die verlies as gevolg van verdamping slegs 10% van die Vaaldam s'n is. Daar is 'n tonnel van 82 km met 'n deursnee van 4.8 m vanaf die dam na die Asrivier in Suid-Afrika. Alle water vanaf die Lesotho-Hoogland projek word deur die tonnel aan Suid-Afrika gelewer.


Administrateur was die titel van die hoof van 'n provinsiale regering in Suid-Afrika in die jare 1910 tot 1994. Die Zuid-Afrika Wet het bepaal dat elkeen van die vier provinsies in die Unie van Suid-Afrika 'n Provinsiale Raad moes kies en hierdie raad op sy beurt 'n Uitvoerende Komitee. Beide liggame kan rofweg vergelyk word met die regerings en kabinette in die teenswoordige nege provinsies in Suid-Afrika. Die voorsitter van die Uitvoerende Komitee het die titel van Administrateur gekry. Hierdie federale kenmerk van die Unie-grondwet is ingevoer om Natal oor te haal om ook by die Unie aan te sluit. Nadat die Volkebond die mandaat oor Suidwes-Afrika aan Suid-Afrika toegeken het, is hierdie provinsiale regeringsvorm ook in daardie gebied ingevoer. 'n Administrateur is deur die goewerneur-generaal (en later die staatspresident) op aanbeveling van die kabinet van die Unie-parlement aangestel. Sy termyn was 5 jaar, hy is deur die sentrale regering besoldig en moes liefs afkomstig wees uit sy provinsie. Alhoewel dit 'n nie-politieke amp was, was hy altyd 'n ondersteuner van die regerende party in die sentrale regering.


Hierdie artikel handel oor die taal. Vir die etniese groep, sien Guaraní (volk). Guaraní (avañe'ẽ, [aʋãɲẽˈʔẽ], letterlik: "die mense se taal") is naas Quechua die belangrikste inheemse taal van Suid-Amerika wat deur sowat 4,9 miljoen mense in Argentinië, Bolivië, Brasilië en Paraguay gepraat word. Dit word veral deur die Guaraní gepraat en vorm saam met Aymara, Quechua en Spaans die amptelike tale van Bolivië asook saam met Spaans die amptelike tale van Paraguay. Guaraní word oorwegend in die noordweste en noordooste van Argentinië, in die suidooste van Bolivië, in die suide van Brasilië en in Paraguay gepraat. Dit vorm saam met ander taalgroepe soos Guarayu, Tupí, Tenetehara, Kawahib en Xingu die taalfamilie Tupí-Guaraní, waarvan Tupí en Tupinambá verdere bekende, maar uitgestorwe, tale is. Bekende Afrikaanse leenwoorde uit Guaraní of die nouverwante Tupi sluit kapibara, jaguar, jaguarundi, tapir, Maracas, nandoe en piranha in. Inheemse tale van die Amerikas (en) "Ethnologue: Languages of the World, Seventeenth edition, Guarani". Ethnologue. Besoek op 9 Desember 2021.


Akkadies (lišānum akkadītum, ak.kADû, soms ook Babilonies) is ‘n uitgestorwe Semitiese taal (deel van die groter Afro-Asiatiese taalfamilie) wat in antieke Mesopotamië gepraat is. Dit is die oudste geïdentifiseerde Semitiese taal, en het die wigskrif skryfstelsel gebruik wat oorspronklik in die Soemeriese taal gebruik is. In die tweede millennium is twee dialekte gepraat, wat as Assiries en Babilonies bekend staan. Akkadies het al eeue lank as lingua franca in Mesopotamië gedien. Nogtans het die taal in die 8ste eeu v.C. begin daal en is geleidelik deur Aramees vervang. Die laaste Akkadiese geskrifte dateer van die eerste eeu n.C. Veel Akkadiese woorde oorleef in moderne Aramese dialekte wat deur Assiriërs in Irak gepraat word en Akkadies is ook die taal waarin die Gilgamesh-epos geskryf is. Introduction to Cuneiform Script and the Akkadian language Wikiwoordeboek het 'n inskrywing vir Akkadies. Wikimedia Commons het meer media in die kategorie Akkadies.


Filippyns (Wikang Filipino, [wɪ'kɐŋ ˌfiːliˈpiːno]) is die nasionale taal en vorm saam met Engels die amptelike tale van die Filippyne. Filippyns is 'n afgeleide standaardvariëteit van Tagalog, die mees verspreide taal van die Filippyne wat deur sowat 28 miljoen mense as moedertaal gepraat en deur sowat 45 miljoen mense as tweede taal gebruik word. Die doel vir die vestiging van Filippyns as ampstaal is die gebruik as kommunikasiemiddel tussen die verskeie etniese groepe van die Filippyne, terwyl dit de facto net op Tagalog gebesig is. "Ethnologue: Languages of the World, Seventeenth edition, Filipino" (in Engels). Ethnologue. Geargiveer vanaf die oorspronklike op 10 Mei 2020. Besoek op 12 Januarie 2018. "Resolusyon Blg 92-1" (in Filippyns). Komisyon sa Wikang Filipino. Geargiveer vanaf die oorspronklike op 1 November 2019. Besoek op 12 Januarie 2018. (en) Julian, Peter. "New center to document Philippine dialects". Philippine Daily Inquirer. Geargiveer vanaf die oorspronklike op 22 Mei 2014. Besoek op 18 Oktober 2015. Wikimedia Commons het meer media in die kategorie Filippyns. (en) "Pilipino language". Encyclopædia Britannica.


Ostrava is 'n nedersetting in die Tsjeggiese Republiek. (en) Amptelike webwerf (cz) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Karmenu Vella (gebore 19 Junie 1950 in Żurrieq) is 'n Maltese politikus. Hy is die huidige Europese Kommissaris vir omgewing, maritieme sake en vissery. Hy is Maltees. In 1973 behaal hy sy Bachelor-graad in argitektuur en siviele ingenieurswese. 1973- '81 werk hy as argitek Van 1976 tot 2014 is hy lid van die Maltese parlement. Van 1981 – '83 is hy minister van publieke werke Van 1984 – '87 is hy minister van nywerheid Van 1996 – '98 is hy minister van toerisme In 2000 behaal hy 'n Meester-graad in toerismebestuur Van 2001–2007 is hy uitvoerende voorsitter van Corinthia Hotels International Van 2008 – '10 is hy uitvoerende voorsitter van Corinthia se boubedryf Van 2008 – '13 werk hy as koördinator van van parlementêre groep van die Labour Party Van 2013 – '14 is hy minister van toerisme en lugvaart In 2014 word hy lid van die Europese Kommissie Juncker op die werkgebied van die omgewing, maritieme sake en vissery. In 2015 het Karmenu Vella die deur sy voorganger Damanaki ingevoerde verskerping van die vangsgrense ongedaan gemaak wat in kringe van die omgewingsbeweging tot groot kritiek gelei het.


Rush Hudson Limbaugh III (/ˈlɪmbɔː/; gebore op 12 Januarie 1951, sterf op 17 Februarie 2021) was 'n Amerikaanse radio omroeper, konserwatiewe politieke kommentator en skrywer. Hy is veral bekend vir sy radioprogram, The Rush Limbaugh Show, wat van 1988 tot 2021 uitgesaai word. Limbaugh was van 1992 tot 1996 die gasheer van 'n televisieprogram. Hy het reeds sewe boeke geskryf; sy eerste twee, The Way Things Ought to Be (1992) en See, I Told You So (1993), was topverkopers. Limbaugh is van die hoogsbetaalde persone in die radio-industrie. In 2018 het Forbes sy inkomste gelys as $84.5 miljoen. In Desember 2019 het Talkers Magazine beraam dat Limbaugh se radioprogram 'n kumulatiewe weeklikse gehoor van 15.5 miljoen luisteraars gehad het en sodoende die mees geluisterde radioprogram in die Verenigde State was. Limbaugh is sedert die 1990's een van die grootse meningsvormers van die konserwatiewe beweging in die Verenigde State. Hy is ook ingelyf in die National Radio Hall of Fame en die National Association of Broadcasters Hall of Fame.


Buffeljagsrivier kan verwys na die gelyknamige dorp, rivier of dam: Buffeljagsrivier is 'n nedersetting aan die N2 nasionale pad 12 km ten ooste van Swellendam in die rigting van Heidelberg. Op die dorpie is 'n kerk, skool, spoorwegstasie, motorhawe, winkel en restaurant, 'n vrugtepakstoor en 'n gevangenis. Die belangrikste landbougewasse van die Buffeljagsvallei is koring, perskes, druiwe en lusern. Die rivier is 'n oostelike sytak van die Breederivier. Byna die helfte van sy opvanggebied lê aan die noordekant van die Langeberge. Die Tradouwrivier ontspring in die Warmwaterberge, loop verby Barrydale en gaan dan saam met die Tradouwpas op die R324 in die Tradouwskloof deur die Langeberge. Net suid van die poort sluit die Grootvadersbosch- en Rietkuilrivier van oos by die Tradouw aan. Van hieraf staan die rivier bekend as die Buffelsjagsrivier. Effens stroomaf lê eers die dorpie Suurbraak en dan die VOC-veepos Oude Post. Van hier draai die rivier weswaarts ewewydig aan die Langeberge en volg dit die geologiese Worcester-fout. Tien kilometer verby Suurbraak draai die rivier suid om net suid van die Bontebok Nasionale Park by die Breederivier aan te sluit.


Die witstertmuishond (Ichneumia albicauda) is 'n muishond wat in die oostelike en sentrale areas van Suid-Afrika sowel as Mosambiek, Zimbabwe en die Okavango Delta in Botswana voorkom. Die soogdier word tot 4.5 kg swaar en is grysbruin met relatief lang swart bene. Die laaste vier-vyfdes van die stert het kenmerkende lang wit hare. Die kop is effens ligter van kleur as die lyf. Die kruis is hoër as die skouers as gevolg van die lang agterbene. Daar is ook twee subspesies: Meller se muishond en die kleinwitstertmuishond. Die mannetjies is effens swaarder as die wyfies. Hulle hou van waterryke boomveld, langs riviere en vleie in droër dele en hou ook van vogtige tipes bosveld. Die soogdiere eet kewers, termiete, grondvoëls, muise, paddas, slange en vrugte. Hulle is naglewend en kom eers na donker uit en is baie aktief in die eerste gedeelte van die nag. Die Witstertmuishond maak nes in ou erdvark of springhaasgate en is alleenlopers. Die soogdier draf gewoonlik met sy neus naby die grond en sy natuurlike vyande is die leeu en luiperd. Een tot drie kleintjies word vanaf September tot Desember gebore.


Die Volhoubare Ontwikkelingsdoelwitte (VOD’s) is ’n stel teikens wat verband hou met toekomstige internasionale ontwikkeling. Dit is deur die Verenigde Nasies geskep en word as die Globale Doelwitte vir Volhoubare Ontwikkeling bevorder. Dit het die Millennium-ontwikkelingsdoelwitte vervang wat aan die einde van 2015 verstryk. Die VOD’s is vanaf 2015 tot 2030 van krag. Daar is 17 doelwitte en 169 spesifieke teikens vir daardie doelwitte. In Augustus 2015 het 193 lande tot die volgende 17 doelwitte ingestem: Geen armoede … Beëindig armoede oral in al sy vorme. Geen hongersnood … Beëindig hongersnood, verwesenlik voedselsekerheid en verbeter voeding, en bevorder volhoubare landbou. Goeie gesondheid … Verseker gesonde lewens en bevorder welstand vir almal op alle ouderdomme. Gehalteonderwys … Verseker inklusiewe en billike gehalteonderwys, en bevorder lewenslange leergeleenthede vir almal. Geslagsgelykheid … Verwesenlik geslagsgelykheid, en bemagtig alle vroue en meisies. Skoon water en sanitasie … Verseker die beskikbaarheid en volhoubare bestuur van water en sanitasie vir almal. Hernubare en bekostigbare energie … Verseker toegang tot bekostigbare, betroubare, volhoubare en moderne energie vir almal. Goeie werksgeleenthede en ekonomieë … Bevorder volgehoue, inklusiewe en volhoubare ekonomiese groei, ten volle en produktiewe indiensneming en behoorlike werk vir almal.


Beulah Quo (17 April 1923 – 23 Oktober 2002) was 'n Amerikaanse aktrise. Sy was bekend vir haar rolle in die rolprente Chinatown (1974) en Brokedown Palace (1999), en in die televisiereekse 77 Sunset Strip (1958) en Meeting of Minds (1977). 1974: Chinatown 1999: Brokedown Palace 1958: 77 Sunset Strip 1977: Meeting of Minds 1979: Samurai 1980: The Children of An Lac Beulah Quo in die Internet-rolprentdatabasis


Beryl Wallace (29 September 1909 – 17 Junie 1948) was 'n Amerikaanse aktrise. Sy was bekend vir haar rolle in die rolprente Rough Riding Rhythm (1937), Romance of the Rockies (1937), Air Devils (1938), en The Kansan (1943). 1937: Rough Riding Rhythm 1937: Romance of the Rockies 1938: Air Devils 1942: Sunset on the Desert 1943: The Kansan 1947: You'll Be Sorry Beryl Wallace in die Internet-rolprentdatabasis


Pieter Willem Botha (1916–2006), beter bekend as PW en ook as Die Groot Krokodil, was 'n lid van die ou Suid-Afrikaanse Nasionale Party (NP). Hy was van 1966 tot 1978 die Minister van Verdediging, van 1978 tot 1984 Eerste Minister en van 1984 tot 1989 die Staatspresident van Suid-Afrika. Van 1978 tot 1989 was hy ook die leier van die Nasionale Party. In 1983 stel hy ’n driekamerparlement in – ’n Volksraad vir wit kiesers, ’n Huis van Verteenwoordigers vir bruin mense en ’n Huis van Afgevaardigdes vir Indiërs, maar die gesag het steeds by die Volksraad en by homself (as staatshoof) berus. Hy is in 1988 deur F.W. de Klerk opgevolg. Pieter Willem Botha is op 12 Januarie 1916 in die distrik Paul Roux in die Oranje-Vrystaat uit ’n stoere boerefamilie gebore. Sy vader, met dieselfde naam, het in die Tweede Vryheidsoorlog (1899–1902) geveg. In 1934 begin P.W. Botha sy studie in die regte aan die Grey-Universiteitskollege (later Universiteit van die Vrystaat) in Bloemfontein, maar hy staak sy studie op 20-jarige leeftyd om 'n politieke loopbaan te volg deur vir die NP in die Kaapprovinsie te werk.


Vierhoek 'n Vierhoek is 'n veelhoek wat uit vier sye en vier hoeke bestaan. Dit is naas die driehoek die eenvoudigste veelhoek of poligoon. Die som van die hoeke van ′n vierhoek is 360 grade. As die vierhoek een gestrekte hoek het, word dit 'n ontaarde vierhoek genoem. 'n Paar besondere vierhoeke: Trapesium, 'n vierhoek waarvan ten minste een paar teenoorgestelde sye parallel loop. Parallelogram, is 'n vierhoek waarvan al twee paar teenoorgestelde sye parallel loop. Reghoek, 'n vierhoek met vier reghoeke (90 grade-hoeke). Vlieër, 'n vierhoek met twee paar gelyke aanliggende sye. Vierkant, 'n vierhoek met vier gelyke sye en vier reghoeke - 'n reëlmatige veelhoek. Ruit, 'n vierhoek met vier gelyke sye. Wikimedia Commons het meer media in die kategorie Vierhoek. Hierdie artikel is ’n saadjie. Voel vry om Wikipedia te help deur dit uit te brei.


Die maroela (Sclerocarya birrea (A. Rich.) Hochst) is 'n medium-groot boom wat inheems is aan die miombo bosveld van Suider-Afrika en die Sudano-Sahelianreeks van Wes-Afrika. Dis 'n enkelstam-boom met 'n wye kroon en kenmerkende grys bas. Die maroela groei tot 18 m hoog en word meestal aangetref in oop bosveld. Die vrug van die maroela word gebruik in die bekende Amarula likeur. Die bome word nie gekweek nie; die vrugte word van wilde bome geoes. Die vrug het 'n ligte geel skil, wit vleis ryk aan vitamien C, en 'n groot pit. Dit is sappig wanneer dit geëet word. Maroelas behoort tot die plantfamilie Anacardiaceae. Die maroelaboom (Sclerocarya caffra) behoort tot dieselfde familie as die mangoboom (Anacardiaceae). Die boom is inheems in Suid-Afrika, waar dit algemeen in Natal en Gauteng aangetref word, maar dit kom ook in groot dele in die res van Afrika voor, te wete in Mosambiek en Zimbabwe en so ver noord as Ethiopië en die Soedan. Die boom se vrug is soet en vrank en kan gebruik word vir die maak van konfyt of gefermenteerde drank.


Die gewone tarentaal (Numida meleagris) is die bekendste van die tarentaalfamilie, Numididae. Dit is 'n waaksame voël wat in troppe rondloop en goed kan vlieg, maar hulle sal eerder weghardloop as om weg te vlieg. Die tarentaal is 'n algemene jagvoël en kom wyd verspreid in Afrika suid van die Sahara en Suid-Afrika voor. Hulle word tussen digte bosse vanaf die Oos-Kaap noordwaarts aangetref. 'n Verwante spesie, die kuifkoptarentaal, is 'n tropiese bewoner van KwaZulu-Natal en die Krugerwildtuin. Daar is ook populasies in die Wes-Indies en die suide van beide Frankryk en Engeland. Tarentaalvleis is ook nou vrylik beskikbaar in Britse supermarkte en word deur Gressingham Foods versprei. Die tarentale wat nou kommersieel verkrygbaar is, word grotendeels in Engeland geteel. Die amper kaal nek en plomp, wit-gespikkelde lyf op swart-grys vere is goed bekend in Suid-Afrika. Dit is 'n groot (60–68 cm) voël met 'n ronde liggaam en 'n klein kop. Tarentale eet sade, wurms en insekte in bosagtige streke. Van die streeksname vir die voël sluit in: bankrotvoël, kewerkonstabel, bylkop, poelpetaat, droëkopvoël en belhoender.


Die volstruis (Struthio camelus) is 'n loopvoël wat inheems aan Afrika is, waar dit aangetref word in woestynagtige gebiede, oop vlaktes en die bosveld. Dit is die enigste oorlewende spesie van die familie, Struthionidae, en die genus Struthio. 'n Volstruis het 'n maklik-herkenbare voorkoms met sy lang nek en lang bene. Volstruise kan ook baie vinnig hardloop en het die vinnigste landspoed van alle voëls: 65 km/h. Volstruise is ook die grootste lewende spesie van die voëlklas en daar word met volstruise dwarsoor die wêreld geboer. Die wetenskaplike naam vir 'n volstruis is van die Griekse strouthokamelos ("kameelmossie"), met verwysing na die voël se lang nek; die Grieke het ook na die voël as strouthos megale ("groot mossie") verwys. Die Afrikaanse benaming is 'n omgekeerde vereenvoudiging van die Nederlandse struisvogel ("struisvoël"). 'n Mannetjiesvolstruis het swart en wit vere met 'n rooibruin stert, terwyl die wyfie (en ook onvolwasse volstruise) vaalbruin en wit vere het. 'n Volwasse volstruis het 'n gemiddelde lengte van 2 meter.


Die groot-pikkewyne (Aptenodytes) is 'n voëlgenus in die familie van pikkewyne (Spheniscidae). Die wetenskaplike naam Aptenodytes is afgelei uit Grieks en beteken "vluglose duiker". Die pikkewyne wat aan die genus groot-pikkewyne behoort, is waarskynlik die bekendste pikkewyne onder die algemene publiek. Hulle swart en wit verekleed met geel-oranje nekmerke is so bekend dat hulle wêreldwyd die "tipiese" voorstelling van pikkewyne verteenwoordig. In werklikheid is pikkewyne in dié genus egter ver van wat miskien as die grondplan vir 'n pikkewyn gesien kan word. Die twee pikkewyne is baie groter en swaarder as die res van die pikkewyne. Verder is hulle die enigste pikkewyne wat geen neste bou nie, maar hulle eiers op hulle voete uitbroei. Slegs twee van die 18 pikkewynspesies word in die genus Aptenodytes saamgevat. Dit is die keiserpikkewyn (Aptenodytes forsteri) en die effens kleiner koningpikkewyn (Aptenodytes patagonicus). Keiserpikkewyn Koningpikkewyn Wikimedia Commons het meer media in die kategorie Groot-pikkewyne. Wikispecies het meer inligting verwant aan Groot-pikkewyne


Die witkwasmuishond (Cynictis penicillata), ook bekend as die geelmuishond (Engels: yellow mongoose) (en soms verkeerdelik die rooimeerkat genoem – dit is glad nie 'n meerkat nie) is 'n soogdiertjie wat in Suider-Afrika voorkom. Daar is tot 12 subspesies van die witkwasmuishond geïdentifiseer, en elk kan onderskei word aan sy grootte, kleur en die lengte van sy hare en stert. Witkwasmuishonde in die suide van hul verspreidingsarea is oor die algemeen groter met 'n geelbruin pels, terwyl dié in die noorde kleiner is, met 'n grys-geel pels. Die suidelike subspesies se pelskleur wissel ook soms van seisoen tot seisoen. Die suidelike spesies het langer hare, met lang sterte met 'n wit punt; die noordelike subspesies het korter hare en 'n korter stert, sonder 'n wit punt. Die gemiddelde lengte van 'n volwasse, suidelike witkwasmuishond is 65 cm. Witkwasmuishonde vang insekte, muise en voëls, en vreet ook graag dié se eiers. Hulle sal soms ook aas, of henne se eiers steel. Hulle is groepdiere en kom in kolonies van tot gewoonlik 5 tot 10, maar soms 20 of meer diere voor.


Die witkoluil (Glaucidium perlatum) is 'n algemene standvoël en nomade in doringboomsavanne en droë boomveld. Die voël is dikwels bedags aktief. Die voël is 17–21 cm lank en 60–100 g groot. In Engels staan die voël bekend as die Pearl-spotted Owlet. Witkoluil in die Nasionale Chobewildtuin, Botswana. Nog een In die National Aviary, Pittsburgh, Pennsilvanië Witkoluil in Kédougou, Senegal Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name "Glaucidium perlatum". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. 2012. Besoek op 26 November 2013.AS1-onderhoud: ref=harv (link) Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Wikimedia Commons het meer media in die kategorie Witkoluil. Wikispecies het meer inligting verwant aan Witkoluil Hierdie artikel is ’n saadjie. Voel vry om Wikipedia te help deur dit uit te brei.


Die Suidelike geelbekneushoringvoël (Tockus leucomelas) is 'n algemene amper-endemiese standvoël in doringveld en droë breëblaarboomveld. In Engels staan die voël bekend as die Southern yellow-billed hornbill. Die voël is 48 – 60 cm lank en weeg 132 – 240 g. Die kenmerkende geel, krom snawel is groot in vergelyking met sy liggaam en kan verantwoordelik wees vir 1/6de van die hele lyflengte. Manlike snawels is gemiddeld 90 mm lank terwyl vroulike snawels gemiddeld 74 mm is. Mannetjies is oor die algemeen groter as wyfies, maar daar is oorvleueling tussen die geslagte. Die verskil in grootte van die snawel is 'n redelik betroubare manier om geslag te onderskei in wilde neushorings. Die vlerkdekvere is gespikkel, die borskant is lig en die nek grys. Tydens vlug vertoon die voël sy wit binneslagvere en buitestert soortgelyk aan die rooibekneushoringvoël. Die jong voëltjie het 'n kleiner snawel en korter snawelrif en sy kop en keel is donkerder. Die Suidelike geelbekneushoringvoël se oë is gewoonlik geel, alhoewel bruin ook hier-en-daar voorkom. Die vel rondom die oë en die kiesstreep is pienkerig. Die verwante Oostelike geelbekneushoringvoël van Noordoos-Afrika het swartkleurige vel rondom die oë, nie pienkerig nie.


Die Brasiliaanse peperboom (Schinus terebinthifolius) is 'n boom wat genaturaliseer geraak het in Suid-Afrika vanaf Suid-Amerika en dreig om 'n indringerplant te word. Die boom groei maklik, word aangeplant en kom voor in KwaZulu-Natal en verder noordwaarts. Voëls versprei die saad van hierdie spesie. Blare Blomme Stam Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 "Schinus terebinthifolia Raddi". Germplasm Resources Information Network. United States Department of Agriculture. 2009-03-30. Besoek op 2009-12-30. Wikimedia Commons het meer media in die kategorie Brasiliaanse peperboom. Wikispecies het meer inligting verwant aan Brasiliaanse peperboom Hierdie artikel is ’n saadjie. Voel vry om Wikipedia te help deur dit uit te brei.


Papilionoideae is die boom-subfamilie wat hoort tot die familie Fabaceae. Wêreldwyd is daar 13,860 spesies wat hoort tot die subfamilie waarvan 1000 in Suider-Afrika voorkom en 60 van hulle is bome. Hierdie subfamilie is staan ook bekend as die Ertjie-subfamilie. Die volgende genera hoort onder andere tot die subfamilie: Baphia Bolusanthus Calpurnia Cyclopia Erythrina Mundulea Podalyria Pterocarpus Robinia Sophora Virgilia Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Cardosoa D, Pennington RT, de Queiroz LP, Boatwright JS, Van Wykd B-E, Wojciechowskie MF, Lavin M. (2013). "Reconstructing the deep-branching relationships of the papilionoid legumes". S. Afr. J. Bot. 89: 58–75. doi:10.1016/j.sajb.2013.05.001.AS1-onderhoud: meer as een naam: authors list (link) Wojciechowskie MF. (2013). "Towards a new classification of Leguminosae: Naming clades using non-Linnaean phylogenetic nomenclature". S. Afr. J. Bot. 89: 85–93. doi:10.1016/j.sajb.2013.06.017. Wikimedia Commons het meer media in die kategorie Papilionoideae. Wikispecies het meer inligting verwant aan Papilionoideae Hierdie artikel is ’n saadjie.


Die kanferboom (Cinnamomum camphora) is 'n boom wat in Suid-Afrika genaturaliseer geraak het. Cinnamomum camphora is afkomstig van China suid van die Yangtzerivier, Taiwan, suidelike Japan, Korea en Viëtnam, maar is ook in baie lande gevestig. In Suid-Afrika word die boom aangetref vanaf Port St. Johns, langs die Wildekus, tot in Mpumalanga. Hierdie boom is 'n indringerplant in KwaZulu-Natal, Limpopo, Mpumalanga, Oos-Kaap en die Wes-Kaap, maar Nasionale Erfenisbome en Nasionale Monumentbome in terme van die Wet op Nasionale Erfenishulpbronne, (25/1999) is van indringerstatus vrygestel. Die kanferboom is 'n groot immergroen boom wat 20–30 m hoog kan groei. Die blare het 'n blink, wasagtige voorkoms en ruik na kanfer indien gekneus word. In die lente dra die boom heldergroen blare met massas klein wit blommetjies. Dit produseer swart trosse bessie-agtige vrugte van ongeveer 10 mm in diameter. Die boom het 'n vaal, growwe bas. Reuse ou kanferbome in Hongkong Botaniese tuine in Adelaide, Suid-Australië Kanfer laurel in drag Stam Blare Verkleurde blaar Loof Alfabetiese lys van Suid-Afrikaanse bome Lys van indringerplante in Suid-Afrika Watter Boom is dit?


Die Peulmahonie (Afzelia quanzensis) is 'n bladwisselende boom met 'n platterige kroon wat voorkom in klein stande op klipperige of sanderige grond. Die boom groei in die noorde van KwaZulu-Natal, Mpumalanga en Limpopo asook in Mosambiek, Zimbabwe, die noorde van Botswana en die Caprivistrook. Kenmerkend van die boom is die groot, swaar houtagtige peule. Die sade is groot en donkerbruin met 'n wasagtige, rooi arillus. Die blare is veervormig saamgestel met 'n hoë glans - donkergroen bo en dowwer onder. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Peulmahonie. Wikispecies het meer inligting verwant aan Peulmahonie Hierdie artikel is ’n saadjie. Voel vry om Wikipedia te help deur dit uit te brei.


Die Sjahada (Arabies: الشهادة, aš-šahādah, [aʃ.ʃaˈhaːda], luister (hulp·inligting); letterlik: "die getuienis") is die Islamitiese geloofsbelydenis en die eerste van die Vyf Pilare van die Islam. Met die Sjahada word die geloof in die eenwees van God (tawhid) en die erkenning van Mohammed as God se profeet uitgedruk. Die Sjahada in sy kortste vorm lui soos volg: لَا إِلٰهَ إِلَّا ٱلله مُحَمَّدٌ رَسُولُ ٱلله lā ʾilāha ʾillā llāh muḥammadun rasūlu llāh [laː ʔɪˈlaːha ˈʔɪl.lɑɫˈɫɑː mʊˈħammadʊn raˈsuːlʊlˈɫɑː] "Daar is geen god behalwe Allah nie; Mohammed is die boodskapper van Allah" Audio (voorafgegaan deur die uitdrukking (wa) ašhadu ʾan — "(en) Ek getuig, dat...") luister (hulp·inligting) Die Sjiiete voeg gewoonlik 'n derde sin by: وعليٌ وليُّ الله (wa ʿalīyyun walīyyu-llāh, [wa ʕaˈlɪj.jʊn waˈlɪj.jʊlˈɫɑː], "Ali is die Vriend van God") Die Sjahada is die enigste aanvaarde ritueel tydens die konversie van 'n persoon tot Islam. In die teenwoordigheid van twee Moslem-getuies uiter die nuwe gelowige die Sjahada.


Australopithecus afarensis is ’n uitgestorwe hominied wat tussen 3,9 en 2,9 miljoen jaar gelede geleef het. A. afarensis was skraal gebou, nes die jonger Australopithecus africanus. Daar word geglo hulle was nader verwant aan die genus Homo (en dus die mens, Homo sapiens) – óf as ’n direkte voorouer óf as ’n nabyverwant van ’n onbekende voorouer – as enige ander bekende primaat uit dié tyd. Die beroemdste fossiel is die gedeeltelike geraamte van Lucy (3,2 miljoen jaar oud), wat deur die Amerikaanse paleoantropoloog Donald Johanson en sy kollegas gevind is. Om hul vonds te vier, het hulle die Beatles se liedjie Lucy in the Sky with Diamonds gespeel, vandaar die naam. Fossiele van A. afarensis is nog net in Oos-Afrika ontdek; die volledigste hiervan was in Ethiopië, waar ook Lucy en die "Eerste Familie" gevind is. In vergelyking met die moderne en uitgestorwe groot ape, het A. afarensis klein oog- en kiestande gehad, hoewel hulle steeds groter was as die moderne mens s’n. Hulle het ook ’n relatief klein breingrootte gehad (~380–430 cm3), en kakebene wat vorentoe uitstaan.


Leonard James Callaghan (27 Maart 1912 – 26 Maart 2005) was 'n Britse politikus wat vanaf 1976 tot 1979 as Eerste Minister van die Verenigde Koninkryk en vanaf 1976 tot 1980 as leier van die Arbeidersparty gedien het. Hy was algemeen bekend as Jim Callaghan. Sy byname was Sunny Jim, Gentleman Jim, Lucky Jim of Big Jim. Callaghan is die enigste persoon wat in al vier van die sogenaamde "Great Offices of State" gedien het, naamlik as: Eerste Minister, "Chancellor of the Exchequer", "Home Secretary" en "Foreign Secretary". Callaghan, James. Time and Chance. Collins, 1987. Callaghan, James. Challenges and Opportunities for British Foreign Policy. Fabian Society, 1975. HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Barbara Jefford (gebore 26 Julie 1930) is 'n Engelse aktrise. Sy is bekend vir haar rolle in die rolprente The Shoes of the Fisherman (1968), The Saint (1997), The Ninth Gate (1999), en Philomena (2013). 1967: Ulysses 1968: The Shoes of the Fisherman 1968: A Midsummer Night's Dream 1971: Lust for a Vampire 1983: And the Ship Sails On 1985: Claudia 1997: The Saint 1999: The Ninth Gate 2013: Philomena 1963: Theatres and Temples 1969: Canterbury Tales 1952: Tess of the D'Urbervilles 1967: Ten Days That Shook the World 1982: Walter 1983: Nelly's Version Barbara Jefford in die Internet-rolprentdatabasis


Frank Vincent Zappa (21 Desember 1940 – 4 Desember 1993) was 'n Amerikaanse akteur, komponis, en skrywer. Hy was bekend vir sy rolle in die rolprente Baby Snakes (1979), Y Tu Mamá También (2001), Things We Lost in the Fire (2007), en The Dark Tower (2017). 1962: The World's Greatest Sinner 1965: Run Home, Slow 1971: 200 Motels 1976: Brown Shoes Donot Make It 1979: Baby Snakes 1983: Cocaine Blues 1989: Cousteau: Alaska: Outrage at Valdez 1991: Peefeeyatko 1992: The Yellow Shark 1997: The Artist Formerly Known as Captain Beefheart 2001: Y Tu Mamá También 2002: Frank Zappa: Phase II - The Big Note 2007: Things We Lost in the Fire 2014: Summer '82: When Zappa Came to Sicily 2015: Roxy the Movie 2016: Eat That Question: Frank Zappa in His Own Words 2017: The Dark Tower 2018: Zappa 1968: Lieder-liches 1974: Vernissage 1980: Livewire 1987: X-Large 1988: Nightflight 1989: Focus 1971: Frank Zappa 1980: Frank Zappa: New York and Elsewhere 1993: Ein Leben als Extravaganza - Das Genie Frank Zappa 2013: A Token of His Extreme 1984: The Dub Room Special! 1985: Does Humor Belong in Music? 1985: Video from Hell 1987: Uncle Meat 1987: The Amazing Mister Bickford 1988: The True Story of Frank Zappa's 200 Motels 1993: Zappa's Universe 2006: EAV Rarities Frank Zappa in die Internet-rolprentdatabasis Frank Zappa op Twitter Frank Zappa op Facebook


Meaghan Martin (gebore 17 Februarie 1992) is 'n Amerikaanse aktrise. Sy is bekend vir haar rolle in die rolprente Dear Lemon Lima (2009) en Geography Club (2013). 2009: Dear Lemon Lima 2013: Geography Club 2014: Senior Project 2014: Time Does Not Pass 2018: Journey 2007: 3-Minute Game Show 2009: 10 Things I Hate About You 2011: Wendy 2013: The Coppertop Flop Show 2008: Camp Rock 2011: Mean Girls 2 2013: The Good Mother 2009: Demi Lovato: Remember December 2010: Privileged 2010: Cast of Camp Rock 2: It's On 2012: Midnight Mirage: Bad for You Meaghan Martin in die Internet-rolprentdatabasis Meaghan Martin op Twitter Meaghan Martin op Instagram


Phoebe Cates (gebore 16 Julie 1963) is 'n Amerikaanse aktrise. Sy is bekend vir haar rolle in die rolprente Fast Times at Ridgemont High (1982), Gremlins (1984), Gremlins 2: The New Batch (1990), en Drop Dead Fred (1991). 1982: Fast Times at Ridgemont High 1982: Paradise 1983: Private School 1984: Gremlins 1987: Date with an Angel 1988: Bright Lights, Big City 1989: Heart of Dixie 1989: Shag 1990: Gremlins 2: The New Batch 1991: Drop Dead Fred 1993: Bodies, Rest & Motion 1994: Princess Caraboo 1997: Scratch the Surface 2001: The Anniversary Party 1979: Fashion 1983: Baby Sister 1985: Lace II 1990: Largo Desolato 2016: Underwater Nude Scenes Phoebe Cates in die Internet-rolprentdatabasis


Septimanië was 'n provinsie van die barbaarse koninkryke en die Frankiese Ryk van die 5de tot die 11de eeue wat rofweg oorgekom het met die provinsie Gallia Narbonensis in die Romeinse Ryk en die hedendaagse Languedoc-Roussillon (behalwe die ooste en noordooste van die Gard en Lozère departemente). Historici is oortuig dat Septimanië nie 'n Romeinse naam is nie aangesien dit nie in die Notitia Dignitatum verskyn nie. Die dokument, wat 'n paar dekades te vore opgestel is, in ongeveer 400 n.C., beskryf die organisasie van die Romeinse Ryk in 'n lang lys van al die siviele en militêre poste in die Ooste en Weste. Dit is aan die begin van die Middeleeue, in 'n brief van die Gallo-Romeinse biskop Sidoine Apollinaire, gedateer 472, wat die term vir die eerste keer gebruik is, in die uitdrukking "hulle Septimanië". Sidoine Apollinaire is waarskynlik self die uitvinder van die bynaam Septimanië. Hy is dan ook die enigste wat dit in sy tyd (die 5de eeu) gebruik het, en dan ook slegs eenkeer in byna honderd-en-vyftig briewe en vier-en-twintig lang gedigte wat hy agter gelaat het.


Howard Gaye (23 Mei 1878 – 26 Desember 1955) was 'n Engelse akteur, regisseur, en skrywer. Hy was bekend vir sy rolle in die rolprente The Birth of a Nation (1915), Intolerance: Love's Struggle Throughout the Ages (1916), Restitution (1918), en Dante's Inferno (1924). 1915: The Birth of a Nation 1916: Intolerance: Love's Struggle Throughout the Ages 1916: Daphne and the Pirate 1916: The Devil's Needle 1916: Diane of the Follies 1916: Flirting with Fate 1916: The Little School Ma'am 1916: Everybody's Doing It 1917: The Spy 1917: The Scarlet Pimpernel 1917: The Spirit of '76 1918: Restitution 1919: The Uplifters 1920: A Slave of Vanity 1920: To Please One Woman 1921: My Lady's Latchkey 1921: What's a Wife Worth? 1922: The Life of Lord Byron 1924: Dante's Inferno 1933: March of the Movies Howard Gaye in die Internet-rolprentdatabasis


Jonny Lee Miller (gebore 15 November 1972) is 'n Engelse akteur en regisseur. Hy is bekend vir sy rolle in die rolprente Trainspotting (1996), Dracula 2000 (2000), en Mindhunters (2004), en in die televisiereeks Elementary (2012). 1995: Hackers 1996: Trainspotting 1997: Afterglow 1997: Behind the Lines 1999: Plunkett & Macleane 1999: Mansfield Park 2000: Dracula 2000 2000: Complicity 2000: Love, Honor and Obey 2002: The Escapist 2004: Mindhunters 2006: The Flying Scotsman 2009: Endgame 2011: Frankenstein 2017: T2 Trainspotting 2006: Smith 2008: Eli Stone 2009: On Thin Ice 2012: Elementary 1993: Bad Company 1993: Olly's Prison 1999: The Evening Standard Theatre Awards 1999 2003: Byron 2013: Set Tour with Lucy Liu 2014: Elementary: Season 2 - Second Chapter: Inside Elementary 2014: Elementary: Season 2 - Meet Mycroft 2014: Elementary: Season 2 - Holmes Goes Home 2016: Elementary - Season 4: The Sign of Fourth 2016: Elementary - Season 4: Mina, Cassie & Ally 2016: Elementary - Season 4: Father Holmes 2017: Elementary: Season 5 - The Fifth Elementary 2017: Elementary: Season 5 - For the Hundredth Time Jonny Lee Miller in die Internet-rolprentdatabasis


Ornithischia of Predentata is ’n uitgestorwe orde plantetende dinosourusse met snawels. Die naam kom van die Griekse ορνιθειος ornitheos, "voël", en ισχιον ischion, "heupgewrig". Harry Seeley het dinosourusse in 1888 in twee ordes geklassifiseer na aanleiding van hul heupstruktuur. Voëls behoort egter tot die ander orde, Saurischia ("met akkedisheupe"). Van die bekendste ornitiskiums sluit in die dinosourusse met horings (Ceratopsia), dié met pantsers (Stegosauria en Ankylosauria), die Iguanodon en die eendbek-dinosourus (Hadrosauridae). Omdat hulle planteters was wat soms in troppe voorgekom het, was hulle meer volop as die souriskiums. Hulle was dikwels die prooi van die vleisetende teropodes en was gewoonlik kleiner as die souropodes. Seeley, H.G. (1888). "On the classification of the fossil animals commonly named Dinosauria." Proceedings of the Royal Society of London, 43: 165-171.


Sir Thomas Browne (gebore op 19 Oktober 1605 - oorlede op 19 Oktober 1682) was 'n Engelse digter en filosoof. Religio Medici, 1642. Pseudodoxia Epidemica, 1646-1672. Wikimedia Commons het meer media in die kategorie Thomas Browne. The Sir Thomas Browne Page at the Universiteit van Chicago Hierdie artikel is ’n saadjie. Voel vry om Wikipedia te help deur dit uit te brei.


Die Verenigde Arabiese Republiek (V.A.R., Arabies: الجمهورية العربية المتحدة) was 'n unie tussen Egipte en Sirië, wat vanaf 22 Februarie 1958 tot 28 September 1961 as 'n enkele staat saamgesnoer was. Die V.A.R. stort in 1961 na 'n staatsgreep in Sirië in duie. Sirië verklaar hulself onafhanklik, maar Egipte behou die naam Verenigde Arabiese Republiek tot in 1970, waarna die land se naam in die Arabiese Republiek Egipte verander is. (en) nationalanthems.info: Egypt 1960–1979 Hierdie artikel is ’n saadjie. Voel vry om Wikipedia te help deur dit uit te brei.


Toyota (Japannees: 豊田市 Toyota-shi) is 'n stad in die Aichi-prefektuur, Japan, oos van Nagoya. Verskeie van Toyota se vervaardigingsaanlegte, insluitend die Tsutsumi-aanleg, is hier geleë. Die jarelange bande tussen die Toyota Motor Corporation en die dorp Toyota-shi, voorheen bekend as Koromo (挙 母 市 Koromo-shi), gee die stad sy huidige naam. Toyota was een van die gasheerstede tydens die Rugbywêreldbeker 2019. Toyota is geleë in die sentraal-noordelike Aichi-prefektuur, en is die grootste stad in die prefektuur volgens oppervlak. Die stadsgebied is bergagtig in die noorde, met pieke ongeveer 1000 meter hoog langs die noordelike grens met die prefekture Nagano en Gifu. Meeste van die bergagtige noordelike gedeelte van die stad lê in die Aichi Kogen Kwasi-Nasionale Park. Die sentrale en suidelike dele van die stad het golwende heuwels en landbouvlaktes. Toyota is minder as 'n uur se ry van Nagoya.


Akwakultuur is die bedryf om met visse te boer of te teel. Akwakultuur word al lank in Suid-Afrika beoefen en spesies soos forel, baber, kurper en karp word geteel. Vis word geteel as 'n ekstra bron van voedsel, bestaande populasies aan te vul ter wille van oorlewing en vir die ornamentele mark; dit is die mark vir akwariums byvoorbeeld goudvisse. Die Suid-Afrikaanse Akwakultuur Assosiasie is in 1989 gestig. Die eerste vis was reeds gedurende die 1890's geteel by Jonkershoek en Pirie. Forel was van die eerste spesies wat geteel is. Aan die begin van 2000 was daar reeds 30 produseerders van forel in Suid-Afrika, meestal in die Oos- en Wes-Kaap en Mpumalanga. Hulle het op daardie stadium 750 ton vis geproduseer teen 'n markwaarde van R 11 miljoen per jaar. Daar word ook met Skerptandbabers (Clarias gariepinus) geboer en produksie was in 2000 120 ton per jaar met 'n markwaarde van oor R 1 miljoen. Boerdery met kurpers was gedurende 2000 redelik klein met produksie van slegs 11 ton. Tans word ook gepoog om met die plaaslike Bloukurper en uitheemse Nylkurper te teel.


Die Bank van Engeland is die sentrale bank van Brittanje. Van die bank se pligte is om vas te stel hoeveel geld die regering kan leen en om die koers waarteen individue en ondernemings lenings kan aangaan vas te stel. Dit is die tweede oudste sentrale bank (naas die Sweedse Riksbank), en die wêreld se 8ste oudste bank. Die bank was sedert 1694 in privaat besit, maar die regering het dit in 1946 oorgeneem. Dit is tans deel van die Europese Stelsel van Sentrale Banke. Die bank se hoofkantoor is sedert 1734 in Londen se finansieel distrik, die City of London langs Threadneedle-straat, geleë. Dit word soms The Old Lady of Threadneedle Street (Threadneedle-straat se ou dame) genoem. Die bank is een van agt banke wat gemagtig is om banknote in die Verenigde Koninkryk uit te reik. Dit het 'n monopolie op die uitreiking van banknote in Engeland en Wallis, en reguleer die uitreiking van banknote deur kommersiële banke in Skotland en Noord-Ierland. HAT Taal-en-feitegids, Pearson, Desember 2013, ISBN 978-1-77578-243-8 "House of Commons Debate 29th October 1945, Second Reading of the Bank of England Bill" (in Engels).


Barney is 'n karakter in 'n Amerikaanse TV-reeks vir jong kinders. Die hoofkarakter, Barney, is ’n sagmoedige, dog ietwat swaksinnige pers dinosourus (meer spesifiek, 'n Tyrannosaurus rex). In die storie gebruik Barney, wat 'n vriendelike aardsoptimis is, liedjies en danspassies om sy boodskap oor te dra. Dit is 'n opvoedkundige reeks vir kinders van 1 tot 8 jaar. Dié karakter is in 1987 deur Sheryl Leach bedink, op soek na 'n moontlike nuwe TV-program wat tot haar seun kon speek. Sy maak 'n reeks video's saam met 'n span, getiteld Barney and the Backyard Gang. Die video's was redelik suksesvol, en trek die aandag van PBS, wat haar 'n kontrak aanbied om 'n TV-reeks oor die karakter te maak. Die eerste episode van Barney is op 6 April 1992 uitgesaai. Die reeks is oor die jare deur verskillende maatskappye vervaardig. Sedert 2009 is daar nie meer nuwe episodes geproduseer nie en die laaste program is op 18 September 2009 gebeeldsend. Dit is daarna herhaaldelik heruitgesaai. Daar is sprake dat die reeks in 2017 voortgesit sal word.


Die Kleinringnekstrandkiewiet (Charadrius dubius) is 'n voël en swerwerbesoeker aan Suider-Afrika, met slegs een wat opgeteken is in Zimbabwe. Hulle woon gewoonlik noord van die ewenaar. Die voël word 15 – 17 cm groot en weeg 30 - 48 gram met 'n vlerkspan van 44 cm. In Engels staan die voël bekend as Little ringed plover. 'n Kleinringnekstrandkiewiet besig om op te styg. Kleinringnekstrandkiewiet op soek na kos. Eier Wikispecies het meer inligting oor: Charadrius dubius Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-928-1 BirdLife International (2012). "Charadrius dubius". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Orthoptera is 'n besonder groot orde met meer as 20 000 bekende spesies sprinkane en krieke. Sommige het kort voelhorings en behoort tot die suborde Caelifera (kortsprietsprinkane: gewone sprinkane en 'n familie dwergkrieke); ander het voelhorings wat langer as hul liggaam is en behoort tot die suborde Ensifera (langsprietsprinkane: koringkrieke en verskeie ander soorte krieke). Sprinkane is die lede van die orde wat baie goed kan spring, maar die meeste spesies kan nie ver vlieg nie. Hulle kan ver spring met hul sterk agterpote en baie soorte kan ook vlieg. Sprinkane wat in swerms vlieg, word treksprinkane genoem. Sprinkane se lengte wissel van 10 tot 110 mm. Hulle kom in baie kleure voor, soms selfs groen en bruin in dieselfde spesie. Sommige het helder kleure om roofdiere te waarsku dat hulle giftig of onsmaaklik is. Suid-Afrika se bekende groen-en-rooi melkbossprinkaan is giftig omdat dit giftige melkbosse vreet. Die gehoorsintuie is aan die sykante van die eerste agterlyfsegment. Die meeste sprinkane striduleer (sing) deur 'n vyl aan die agterpote teen die voorvlerke te skuur. Die meeste kortsprietsprinkane lê hul eiers in pakkies in die grond, soms tot 100 mm diep.


Die familieswael (Petrochelidon spilodera) is 'n sangvoël wat aan die familie van Swaels behoort. Die spesie kom in Botswana, die Republiek van die Kongo, Demokratiese Republiek van die Kongo, Gaboen, Lesotho, Malawi, Namibië, Suid-Afrika, Zambië en Zimbabwe voor. Wetenskaplike naam: Hirundo spilodera Engelse naam: South African Cliff-Swallow Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Familieswael. Wikispecies het meer inligting verwant aan Familieswael Hierdie artikel is ’n saadjie. Voel vry om Wikipedia te help deur dit uit te brei.


Die koorsboom (Acacia xanthophloea) is inheems aan Suid-Afrika, Eswatini, Zimbabwe en verder tot in Somalië. In Suid-Afrika kom dit in die provinsies KwaZulu-Natal, Mpumalanga en Limpopo voor. Op die SANBI-rooilys is dit as 'veilig' (LC) gelys. Dit is 'n boom wat tot 25 meter hoog kan groei. Die hoogste koorsboom in Suid-Afrika is egter 30,5 m hoog en staan op die plaas Antonvilla in die distrik Musina (volgens die eerste verslag: Operasie Boomreuse – 1971). Die baskleur is lemmetjiegroen tot geelgroen en is glad met 'n geel poeier op die oppervlakte. Die boom het lang, reguit dorings wat in pare voorkom. Die boom het dubbelveervormige, saamgestelde blare. Vroeë pioniers in Suid-Afrika het geglo dat hierdie boom koors veroorsaak, aangesien die mense wat in die gebiede gereis het waar die bome voorkom, koors ontwikkel het. Die bome kom voor in gebiede wat moerasagtig is waar muskiete broei wat malaria dra wat wel die oorsaak van die koors was.


Die groenrugreier (Butorides striata) is 'n algemene standvoël. Soos die naam van die groenrugreier dui, het die voël 'n rugkant wat grysgroen voorkom. Sy vere het roomkleurige rande. Die kante van sy nek en sy flanke is grys en hy het 'n swart mus. As hy opvlieg, is sy geel pote opvallend. Jonge voëls word aan hul donker rugkante en wit kolle op die gevoude vlerke uitgeken. Die algemene lengte van 'n volwasse groenrugreier is 41 cm. Dit is 'n algemene klein reiertjie wat een-een by dig-beboste riviere, groot damme, panne en riviermondings of strandmere met wortelbome voorkom. Daglewend; jag al langs die oewer of van 'n lae tak of dooie boom wat in die water staan. Vlieg in 'n boom in as hy opgejaag word. Kom voor in groot dele van die Vrystaat, KwaZulu-Natal, Namibië en Botswana en oor die hele Mpumalanga Noord-Wes, Mpumalanga, Limpopo, Mosambiek en Zimbabwe. Groenrugreiers eet meestal klein visse en skaaldiere (veral krappe), asook ander waterbewoners, insekte en enige ander eetbare happies, insluitende klein soogdiere.


Boerkool (Brassica oleracea) (Acephala-groep) is 'n vorm van kool, groen of pers, wat nie 'n kop vorm nie. Dit word beskou as nader aan die wilde kool as die meeste gedomestikeerde vorms. Die spesies Brassica oleracea bevat 'n wye verskeidenheid van groente, soos broccoli, blomkool, collardgroente en spruitkool. Die kultivargroep acephala sluit ook lentegroente en collardgroente in, wat geneties baie soortgelyk is. Die naam "boerkool" ontstaan heel waarskynlik van die Nederlandse boerenkool (boer se kool). Sommige kultivars bereik 'n hoogte van 1.8 tot 2 meter, en ander kultivars is kompak en simmetries en kan geëet word. Baie is egter growwer, met 'n ongewenste kleur, en is onaantreklik en oneetbaar. Die meeste boerkool is óf eenjarig of tweejarig, en word gekweek uit saad. Wikimedia Commons het meer media in die kategorie Boerkool. Wikispecies het meer inligting verwant aan Boerkool


Die bontebok (Damaliscus pygargus dorcas) is 'n wildsbok wat in die suidweste van Suid-Afrika voorkom. Die bontebok is een van die provinsie Wes-Kaap se amptelike simbole. Die boksoort is kleurryk; die bruin dele gaan op sommige plekke oor in donkerbruin tot swart met 'n pers skynsel. Die pens, die binnekant van die boude, 'n kol rondom die kruis en die onderste helfte van die bene is wit. Die bles bokant die oë en die bles onder die oë is gewoonlik aaneen. Albei geslagte het horings. Hulle verskil van die blesbok deurdat die wit dele aan die lyf, veral die kol op die kruis, groter is. Die ramme weeg tot 64 kg en die horinglengte is gemiddeld 38 cm, met 'n rekord van 42,55 cm. Die ooie weeg tot 59 kg, het dunner horings en hulle dratyd is sowat 8 maande, met een lammetjie wat tussen September en November gebore word. Die boksoort hou van oop grasvlaktes en is kuddediere wat ooi- en ramtroppe vorm. Sommige ramme loop alleen. Sy natuurlike vyand is die luiperd.


Die botterklapper (Strychnos madagascariensis) is 'n boom wat wydverspreid noord van die Vaalrivier voorkom. In die kuswoude van KwaZulu-Natal is die boom groter en slanker. Die boom staan ook bekend as die swartklapper. Dit is inheems aan Eswatini, Mosambiek en Suid-Afrika en kom voor in die provinsies KwaZulu-Natal, Mpumalanga, Gauteng en Limpopo. Op die SANBI-rooilys is dit as 'veilig' (LC) gelys. Die blare is leeragtig, blink en donkergroen aan die bokant en lig groen aan die onderkant. Die blare is ook gewoonlik harig. Die vrugte is blouerig-groen wanneer hulle jonk is en word geel wanneer hulle volwasse is en is tot 8 cm in deursnee. Die vrugte het 'n dik dop, baie sade en is eetbaar. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 "SANBI-rooilys" (in Engels). Geargiveer vanaf die oorspronklike op 30 April 2020. Wikispecies het meer inligting verwant aan Botterklapper Hierdie artikel is ’n saadjie. Voel vry om Wikipedia te help deur dit uit te brei.


Die grootskedebek (Chionis albus) – ook bekend as die Amerikaanse peddie – is 'n seldsame voël en swerwer wat Suid-Afrika gewoonlik van April tot Junie besoek. Die voël broei in die Antarktiese Skiereiland. Die voël is 38 – 40 cm groot en weeg 500 – 780 gram. In Engels staan die voël as die Greater Sheathbill bekend. Die voëls beroof pikkewyne van hul voedsel, soos kril en vis, en soms ook van hul eiers en kuikens. Verder vreet hulle aas, ontlasting (byvoorbeeld van olifantrobbe), lintwurms en ander ongewerwelde diere en, indien teenwoordig, selfs menslike afval. Wikispecies het meer inligting oor: Chionis alba Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Chionis albus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) The Internet Bird Collection. "Pale-faced Sheathbill (Chionis alba)".


Kormorante (Phalacrocoracidae) is 'n familie van voëls in die orde van Suliformes. Die familie omvat drie genera met 36 spesies. Kormorante is swart of swart-en-wit watervoëls wat langs die kus of by binnelandse waters aangetref word. Kenmerkend vir die voëls is dat die bosnawel in 'n haakvormige punt eindig en dat al vier tone van elke poot geweb is. Daar is sowat 30 spesies wat min van mekaar verskil en baie wydverspreid voorkom. In Suider-Afrika word vyf spesies langs die kus en in die binneland aangetref. Al die kormorante is baie goeie swemmers en duikers wat hoofsaaklik vis, kreefagtige diertjies en paddas vreet. Hulle broei in groot kolonies en is van ekonomiese belang omdat hulle 'n bydrae tot die ghwanobedryf lewer. Die voëls staan ook dikwels as duikers bekend, maar die naam kormoraan word gebruik om hulle te onderskei van egte duikers van die familie Podicepedidae. Kormorante is skraal watervoëls met lang nekke, lang vlerke en betreklik lang sterte, wat meestal uit 12 penne bestaan. Hul snawels is dun en die bosnawel eindig in 'n haakvormige punt. Die kort pote is ver na agter geplaas, wat meebring dat die voëls baie orent en onbeholpe loop.


Die pynappel (Ananas comosus) is 'n tropiese plant met sappige, eetbare, saamgestelde vrugte en ekonomies die belangrikste plant in die Bromeliaceae familie. Pynappels word gekweek van 'n kroonsnysel van die vrug, wat gewoonlik blom in 20–24 maande en dan vrugte vorm binne die volgende ses maande. Die vrugte word nie juis ryper ná dit ge-oes is nie. Pynappels word vars geëet, gekook, versap en ingelê; dit is 'n bestanddeel van 'n verskeidenheid geregte. Benewens verbruik as voedsel, word die pynappelblare in die Filippyne gebruik om tekstielvesel te lewer, wat in muurpapier en ander behangsels gevind word. Dit kan ook 'n huisplant wees. Pynappels op 'n vrugtestalletjie in Cagayan de Oro, Filippyne. "Queen Formosa", een van die Filippyne se soetste pynappels. Pynappels voorberei vir verkoop in Haikou, Hainan, China. Soet Formosa-stukkies. "Pineapple Definition | Definition of Pineapple at Dictionary.com" (in Engels). Dictionary.reference.com. Geargiveer vanaf die oorspronklike op 5 Maart 2016. Besoek op 6 Desember 2009. Coppens d'Eeckenbrugge, Geo; Leal, Freddy (2003). "Chapter 2: Morphology, Anatomy, and Taxonomy".


Die Rooipootmalgas (Sula sula) is 'n voël en 'n gereelde besoeker aan die Mosambiekkanaal en word gewoonlik na somersiklone gesien. Verder suid is die voël skaars. Die voël is 66–77 cm groot en weeg 820–950 g met 'n vlerkspan van 0,9–1,1 m. Daar broei ongeveer 3 500 pare op Europa-eiland en 1 300 pare op Fernando de Noronha. In Engels staan die voël bekend as Red-footed booby. 'n Witgeskakeerde rooipootmalgas in vlug. Kuiken in 'n nes. 'n Bruingeskakeerde rooipootmalgas. 'n Bruingeskakeerde rooipootmalgas, Hawaii, VSA 'n Bruingeskakeerde rooipootmalgas, Galápagos-eilande, Ecuador Museum specimen Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Sula sula". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Wikimedia Commons het meer media in die kategorie Rooipootmalgas. Wikispecies het meer inligting verwant aan Rooipootmalgas


Die Enkeldoring (Acacia robusta) is 'n doringboom wat groei in rivieroewerbos in die laeveld en noordwaarts tot by die Zambezirivier. Die boom het heldergroen blare in die lente. Daar is ten-minste twee subspesies. Een hiervan is die Brakdoring (Acacia robusta subsp. clavigera). Loof Blomhofies en -knoppe Tak vol peule 'n Peul met sade Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Enkeldoring. Wikiwoordeboek het 'n inskrywing vir enkeldoring. Wikispecies het meer inligting verwant aan Enkeldoring Hierdie artikel is ’n saadjie. Voel vry om Wikipedia te help deur dit uit te brei.


Die selonsroos of Nerium oleander is ’n immergroen struik of klein boom in die familie Apocynaceae. Dit is tans die enigste spesie in die genus Nerium. Dit word so algemeen gekweek dat die presiese oorsprong nog nie vasgestel is nie. Die plant is van die Atlasgebergte in Noord-Afrika af na Suid-Afrika ingevoer en het hier genaturaliseer geraak. Hulle groei wild langs party van die Wes-Kaap se riviere. Die oleander is een van die heel giftigste tuinplante. Die oleander word 2 tot 6 meter hoog, met regop stingels wat platter lê namate die plant ouer word. Die blare kom voor in groepe van drie; hulle is dik, smal, leeragtig, donkergroen en sowat 5 tot 21 cm lank. Die blomme groei in trosse aan die einde van elke stingel; hulle is wit, pienk of rooi, met ’n vyflobbige kroon om die sentrale kroonbuis. Hulle ruik soms soet, maar nie altyd nie. Die vrug is ’n lang, smal peul van 5 tot 23 cm lank wat oopbars as dit ryp word en verskeie donsagtige sade vrystel.


Die Driehaakdoring (Senegalia senegal, vantevore Acacia senegal) is 'n doringboom wat dorings in groepe van drie het: twee haakdorings wat agtertoe wys en een reguit doring wat vorentoe wys. Alfabetiese lys van Suid-Afrikaanse bome Wikimedia Commons het meer media in die kategorie Driehaakdoring. Wikispecies het meer inligting verwant aan Driehaakdoring Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Kaapse Kanferfoelie (Tecoma capensis) is 'n blomdraende plant wat inheems in Suider-Afrika voorkom. Dit is 'n gewilde struik wat massas blomme voortbring en nektar-vretende voëls en insekte lok. Ongeag die naam, is dit nie verwant aan die gewone Kanferfoelie, wat in die Noordelike Halfrond voorkom nie. Ander inheemse name vir die plant sluit in: Cape honeysuckle in Engels, umsilingi (ook inkaca of Icakatha) in Xhosa en Incwincwi (ook Uchacha of Udodo) in Zoeloe. Hierdie spesie is nie net hier 'n groot trefter nie, maar ook in ander wêrelddele, veral in die Verre Ooste en die Middellandse See-gebied, waar die plant net so goed aard as in Suid-Afrika. In Suid-Afrika word hierdie inheemse spesie algemeen as 'n heiningplant gebruik en dit blom in die somer, veral na goeie reën. Ander uitheemse kanferfoeliespesies wat ook in Suid-Afrika aangetref word, is onder andere die gewone of tuin-kanferfoelie (Lonicera caprifolium), 'n klimplant met witpers blomme uit Europa wat ook inheems is in Wes-Asië.


Die Vuurpylkoraalboom (Erythrina abyssinica) is 'n middelgroot boom wat voorkom in die sentrale deel van Zimbabwe en ooswaarts tot by die hooglande. Die boom het knopperige stekels op die bas. 'n Vuurpylkoraalboom Blomme Stam Watter Boom is dit? Eugene Moll 2013 ISBN 978 1 77007 832 1 Lys van uitheemse bome wat in Suid-Afrika voorkom Alfabetiese lys van Suid-Afrikaanse bome Wikimedia Commons het meer media in die kategorie Vuurpylkoraalboom. Wikispecies het meer inligting verwant aan Vuurpylkoraalboom Hierdie artikel is ’n saadjie. Voel vry om Wikipedia te help deur dit uit te brei.


Die Witkershout (Pterocelastrus echinatus) is 'n boom wat voorkom vanaf die noordelike dele van die Oos-Kaap tot in die Soutpansberg en ook in die oostelike hooglande van Zimbabwe. Die boom se vrugte lyk baie soos die van die Kershout maar die horings is groter en sagter. Die blare is smal en die takkies rooi. Struik Loof Vrugte Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Witkershout. Wikispecies het meer inligting verwant aan Witkershout Hierdie artikel is ’n saadjie. Voel vry om Wikipedia te help deur dit uit te brei.


Die Fransaalwyn (Aloe pluridens) is 'n klein boomaalwyn wat voorkom in die Oos-Kaap en verder noordwaarts tot in die suide van KwaZulu-Natal. 'n Fransaalwyn by San Diego se dieretuin, Kalifornië, VSA. Blomme Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Fransaalwyn. Wikispecies het meer inligting verwant aan Fransaalwyn Hierdie artikel is ’n saadjie. Voel vry om Wikipedia te help deur dit uit te brei.


Sahelanthropus tchadensis is ’n uitgestorwe menslike spesie wat sowat 7 miljoen jaar terugdateer, moontlik na aan die tyd van die splitsing tussen die sjimpansee en die mens. Dit is dus onseker of dit beskou kan word as ’n lid van die Hominini-stam. Min, indien enige, voorbeelde is bekend behalwe die gedeeltelike skedel met die bynaam Toumaï ("hoop van die lewe"). Bestaande fossiele sluit in ’n relatief klein stukkie kopbeen bekend as Toumaï ("hoop van die lewe" in die plaaslike taal Dazaga van Tsjad in Sentraal-Afrika), vyf stukkies kakebeen en ’n paar tande. Die harsingkas is net 320 tot 380 cm3 groot in vergelyking met die mens s’n van sowat 1 350 3. Die tande, oogbene en gesigstruktuur verskil baie van dié van die mens. Omdat geen bene onder die skedel gevind is nie, is dit onseker of S. tchadensis op twee bene geloop het, maar daar word so vermoed omdat die foramen magnum (die groot opening onder die skedel) redelik vorentoe geleë is. Die slyting van sy tande is egter soortgelyk aan dié van ander ape uit die Mioseen.


Musaceae is die piesang-familie wat hoort tot die orde Zingiberales. Wêreldwyd hoort daar slegs nege spesies tot die familie waarvan vier in Suider-Afrika voorkom en daarvan is een 'n boom. Piesang (Musa paradisiaca) Wildepiesang (Ensete ventricosum) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Angiosperm Phylogeny Group (2009). "An update of the Angiosperm Phylogeny Group classification for the orders and families of flowering plants: APG III". Botanical Journal of the Linnean Society. 161 (2): 105–121. doi:10.1111/j.1095-8339.2009.00996.x. Geargiveer vanaf die oorspronklike (PDF) op 25 Mei 2017. Besoek op 2013-06-26. Wikimedia Commons het meer media in die kategorie Musaceae. Wikispecies het meer inligting verwant aan Musaceae Hierdie artikel is ’n saadjie. Voel vry om Wikipedia te help deur dit uit te brei.


Die Bergmahonie (Entandrophragma caudatum, Engels: Mountain Mahogany) is 'n groot Suider-Afrikaanse boom wat deel uitmaak van die Mahoniefamilie en wat in KwaZulu-Natal, eSwatini, Limpopo, Mpumalanga, Botswana, Angola, die Kaprivistrook, Zimbabwe, Zambië en Malawi voorkom. In Limpopo word eksemplare selde groter as 10 m, maar in Mosambiek, hoewel yl verspreid, kan die boom tot 20 m hoog word. Onryp vrugte aan 'n bergmahonie. Skets van 'n oopgebarste vrug toon die sade binne-in. Alfabetiese lys van Suid-Afrikaanse bome Wikimedia Commons het meer media in die kategorie Bergmahonie. Wikiwoordeboek het 'n inskrywing vir bergmahonie. Wikispecies het meer inligting verwant aan Bergmahonie Hierdie artikel is ’n saadjie. Voel vry om Wikipedia te help deur dit uit te brei.


Die Hominidae of hominiede, ook bekend as die "groot ape", vorm ’n taksonomiese familie van primate, insluitende vier bestaande genera: Sjimpansees (Pan) – 2 spesies Gorillas (Gorilla) – 2 spesies Mense (Homo) – 1 spesie Orang-oetangs (Pongo) – 2 spesies. Die term "hominied" word ook in ’n enger sin gebruik vir Hominini, of "mense en verwante van mense nader as sjimpansees". In dié sin het alle hominiede spesies behalwe Homo sapiens uitgesterf. ’n Aantal bekende uitgestorwe genera word saam met die mens in die subfamilie Homininae geklassifiseer, en ander saam met orang-oetangs in die subfamilie Ponginae. Die mees onlangse gemeenskaplike voorouer van die Hominidae het rofweg 14 miljoen jaar gelede geleef, toe die voorouers van die orang-oetang afgeskei het van die voorouers van die drie ander genera. Die voorouers van die Hominidae-familie het toe reeds van dié van die Hylobatidae-familie afgeskei, moontlik 15 miljoen tot 20 miljoen jaar gelede. White, Tim D; Asfaw, Berhane; Beyene, Yonas; Haile-Selassie, Yohannes; Lovejoy, C. Owen;


Die bakkiesblom (Disa uniflora) is 'n plant wat endemies aan Suid-Afrika is. Dit kom in die Wes-Kaap voor. Op die SANBI-rooilys word dit as veilig (LC) gelys. Dit staan ook bekend as die rooidisa. Hierdie orgidee is gewild by kwekers. In die wildernis word hulle op die oewers van stroompies, by watervalle of op nat hange van die Tafelberg en ander berge van die Wes-Kaap aangetref. Kwekers moet daarom sorg dat die plant voortdurend oor skoon water beskik. Temperature moet binne 10 - 26 °C bly. Die vlinder Aeropetes tulbaghia is die enigste insek wat dit bestuif. Die plant is wetlik beskerm en dit is een van die amptelike simbole van die provinsie Wes-Kaap. "SANBI-rooilys". Geargiveer vanaf die oorspronklike op 30 April 2020. "orchid care tips" (in Engels). Geargiveer vanaf die oorspronklike op 22 Oktober 2019. Besoek op 18 Desember 2016. "PlantZAfrica" (in Engels). Geargiveer vanaf die oorspronklike op 7 November 2016. Besoek op 18 Desember 2016. Regering van die Wes-Kaap. Wikimedia Commons het meer media in die kategorie Bakkiesblom.


Taro verwys gewoonlik na die plant Colocasia esculenta, die mees algemeen gekweekte spesie in die Araceae-familie en waarvan die knolle, blare en blaarstele as groente gebruik word. Colocasia esculenta is vermoedelik nie inheems aan Suid-Indië en Suidoos-Asië nie, maar word algemeen daar gekweek. Dit is ’n meerjarige, tropiese gewas wat hoofsaaklik vir sy knolle gekweek word. Ook die blare word geëet. In Afrika, Oseanië en Suid-Indië is dit ’n stapelvoedsel en waarskynlik een van die vroegs gekweekte gewasse. Dit het vermoedelik in die Indies-Maleise ekosone ontstaan, dalk Oos-Indië, Nepal en Bangladesj, en van daar ooswaarts versprei na Suidoos-Asië, Oos-Asië en die Pasifiese eilande; weswaarts na Egipte en daarna suid- en weswaarts na Oos- en Wes-Afrika. Van daar het dit na die Karibiese gebied en die Amerikas versprei. Dit is onder verskeie plaaslike name bekend en word dikwels "olifantore" genoem wanneer dit as ’n ornamentele plant gegoei word. T. K. Lim (3 Desember 2014). Edible Medicinal and Non Medicinal Plants: Volume 9, Modified Stems, Roots, Bulbs.


Blomdiere of blompoliepe is ’n klas (Anthozoa) van die neteldiere. Die diere leef gedurende hul volwasse lewe as poliepe op die seebodem. Hul deursnee wissel van minder as ’n millimeter tot 10 meter. Die naam kom van die dikwels gekleurde vangarms waarmee hulle hul prooi soos plankton uit die water filtreer of klein visse gryp wat deur die netelselle verdoof word. Hulle gebruik dit ook om hulle teen hul vyande soos slakke, wurms, spinnekoppe en seesterre te verdedig. Hulle kan geslagtelik of ongeslagtelik voortplant. Baie blomdiere leef in simbiose met eensellige alge, wat zooxanthellae genoem word. Die alge voorsien die diere van voedingstowwe wat hulle nie self kan vervaardig nie. Ook die kleure van baie seeanemone en korale kom van die alge, wat lewe van die afvalstowwe wat die blomdiere nie meer nodig het nie. Die blomdiere word in twee groot subklasse onderverdeel: die Octocorallia (poliepe met agt tentakels) en Hexacorallia (poliepe met ses tentakels of ’n meervoud van ses). In elke subklas is verskeie ordes. Die sagte korale is byvoorbeeld ’n orde uit die eerste subklas, en die seeanemone en steenkorale ordes uit die tweede subklas.


Arctium lappa, algemeen bekend as die groter klits, gobō, eetbare klits, lappa, bedelaar se knoppies of netelbos, is 'n Eurasiese plantspesie in die sonneblomfamilie, wat in tuine gekweek word vir sy wortel gebruik as groente. Dit het 'n indringeronkruid geword in hoë-stikstofgrond in Noord-Amerika, Australië en ander streke. Wat interessant is, is dat die etlike stewige hakies van die plantsade as inspirasie gedien het vir die uitvinding van "Velcro", die hegtingsproduk wat uit hakies en lussies bestaan. Sade van Arctium lappa. Bloeiwyse. "Gobō slaai" is 'n Japannese klitsslaai. 'n Man hou 'n groot klitsblaar vas. 'n Klitsblaar bo-op 'n kas neergelê. Let op die skaal teen die trappe in die agtergrond. Lys van medisinale kruie http://www.ars-grin.gov/cgi-bin/npgs/html/taxon.pl?3857. Grieve, Maud (1971). A Modern Herbal: The Medicinal, Culinary, Cosmetic and Economic Properties, Cultivation and Folk-lore of Herbs, Grasses, Fungi, Shrubs, & Trees with All Their Modern Scientific Uses, Volume 1. p. 143. ISBN 9780486227986.


Die pienkbalk-dikkop (Amblyeleotris aurora) is 'n vis wat voorkom in die westelike Indiese Oseaan; aan die ooskus van Afrika suidwaarts tot by die noorde van KwaZulu-Natal. In Engels staan dit bekend as die Pinkbar goby. Die vis word tot 9 cm lank. Sy lyf is ligbleek met vyf breë vertikale strepe op. Daar is 'n rooi traandruppel onder die oog. Die stertvin is geel, gepunt met oranje-rooi merke op. Die vis leef in aflandige koraalriwwe in water wat 5 tot 40 m diep is. Hier word hulle gevind op sandbanke en rommel bodems. Die vis vreet klein ongewerweldes en deel 'n gat met 'n garnaal. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Wikispecies het meer inligting verwant aan Pienkbalk-dikkop http://www.fishbase.se/summary/Amblyeleotris-aurora.html Foto op fishbase.org Hierdie artikel is ’n saadjie. Voel vry om Wikipedia te help deur dit uit te brei.


Die goudtrompet (Solandra guttata) behoort tot die blomfamilie Solanaceae. Die genus Solandra bestaan uit vier immergroen rankplante wat net in warmer streke kan groei. Hulle is veral geskik om hoe heinings, boomstompe, traliewerk en mure te bedek. Die goudtrompet (Solandra guttata) is een van die vier immergroen rankplante van die genus Solandra. Hierdie plant kom oorspronklik uit Meksiko en rank minder weelderig as die nou verwante Solandra grandiflora, wat uit Jamaika kom. Die goudtrompet rank selde hoër as drie meter. Die plant het bres, ellipsvormige blare wat tot 15 cm lank kan word. Die blare het 'n leeragtige tekstuur en is glimmend groen aan die bokant en dofgroen, met 'n donserigheid, aan die onderkant. Die blomkelke is buisvormig en donserig en word tot 7 cm lank. Die blomkrone, daarenteen, is tregtervormig en word tussen 10 en 15 cm lank. Die lobbe van hierdie kroonblare is 'oopgesprei en omgekrul. Die blomme is liggeel met pers strepe. Die goudtrompet blom gewoonlik in die laat winter en die lente. Die plant het heelwat kompos en kraalmis nodig, en voldoende water is veral gedurende die bloeityd baie belangrik.


Die fossa of fretkat (Cryptoprocta ferox; Malgassies: fosa) is ’n katagtige, karnivore soogdier wat endemies op Madagaskar voorkom. Dit is lid van die Eupleridae, ’n familie van vleisvreters wat na aan die muishond verwant is. Sy wetenskaplike klassifikasie is omstrede omdat hy so baie soos ’n kat lyk, maar ander eienskappe dui op ’n nabye verwantskap aan Viverridae (hoofsaaklik sivette en hul verwante). Sy klassifkasie, saam met dié van ander Malgassiese karnivore, het hipoteses beïnvloed oor hoeveel keer vleisvretende soogdiere op Madagaskar aangekom het. Met genetiese studies wat wys die fossa en alle ander Malgassiese karnivore is die naaste aan mekaar verwant (en vorm ’n klade, of die familie Eupleridae), word nou geglo karnivore het net een keer na die eiland gekom, sowat 18-20 miljoen jaar gelede. Die fossa is die grootste karnivoor op Madagskar en is al vergelyk met ’n klein poema. Volwassenes is sowat 70-80 cm lank en weeg tussen 5,5 en 8,6 kg; die mannetjies is groter as die wyfies.


Rotifera, of die raderdiertjies, is ’n filum van mikroskopiese en byna-mikroskopiese diertjies met ’n pseudoseloom (skynbuikholte). Hulle is vir die eerste keer in 1696 beskryf, deur eerw. John Harris. Ander vorme is later, in 1703, deur Antonie van Leeuwenhoek beskryf. Die meeste raderdiertjies is sowat 0,1–0,5 mm lank, hoewel hul lengte kan wissel van 50 μm tot meer as 2 mm. Hulle kom wêreldwyd algemeen in varswateromgewings voor. Daar is ’n paar soutwaterspesies, byvoorbeeld die genus Synchaeta. Sommige is vryswemmend en eintlik plankton, terwyl ander op ’n substrata voortkruip of sittend is binne byvoorbeeld buise wat aan ’n substrata vas is. Sowat 25 spesies is koloniaal, soos Sinantherina semibullata. Raderdiertjies is ’n belangrike deel van die varswatersoöplankton: hulle is ’n groot voedselbron en baie spesies dra by tot die ontbinding van organiese materiaal. Die meeste kom globaal voor, maar daar is sommige inheemse spesies, soos Cephalodella vittata in die Baikalmeer. Harmer, Sidney Frederic; Shipley, Arthur Everett (1896). The Cambridge Natural History. The Macmillan company. p. 197. Besoek op 2008-07-25.


Eutheria (die 'regte diere') is 'n klade van die soogdiere waartoe alle plasentale soogdiere behoort. Die twee terme Placentalia en Eutheria word dikwels as sinonieme gebuik, maar die eerste Eutheria behoort waarskynlik nie tot die plasentale kroongroep nie. 'n Goeie voorbeeld is Zalambdalestes wat nog epipubiese beendere gehad het, wat later die Placentalia verloor het, omdat dit die geboorte van groot babas moeilik maak. Die belangrikste verskil tussen plasentale soogdiere en hulle newe die buideldiere vandag is in die struktuur van die plasenta. By die buideldiere is dit net 'n dooiersak soos in 'n eier. By die plasentadiere staan dit die uitwisseling van stowwe tussen die ma se bloed en die embrio s'n toe. Ongelukkig fossiliseer plasenta's eintlik nooit. Fossiele moet op ander kriteria beoordeel word. Metatheria, waartoe die buideldiere behoort en Eutheria verskil byvoorbeeld in hulle tandformule. Die Eutheria is een tak van die Theria en is die sustergroep van die Metatheria wat die buideldiere bevat. Die vroegste Eutheria is in die Jura van China gevind: Juramaia sinensis. Molekulêre navorsing lewer 'n datum vir die splitsing Methateria-Eutheria van >150 mj.